text:
Finide la balfurie, par cuietâ l'amì, Pieri al tirà fûr il rap che al veve metût inte cjamese. Picotant un asin par om, a vevin cjapade une stroncje che ju puartave bande cjase. Inte boschete, une moretule e veve tornât a tacâ il so tarlec, e un pichepôl, regolâr, al curave mo ca mo là, adalt, lis scussis caruladis dai lens plui vieris.
martedì 30 novembre 2010
"Cuatri stagjons dal an" di Gianfranco Pellegrini
domenica 28 novembre 2010
Ce ano chei dal Udin? Hand àn oviç!
venerdì 26 novembre 2010
IL VAGON FANTASTIC
Lu vevin clamât “Il Vagon Fantastic”
Il reclam, par television, al prometeve grandis robis.
No dome il vagon – un normalissin vagon feroviari di une altre ete, cence ni sinis ni motôr – al varès rivât adore a svolâ, ma ce che si sarès viodût di li parsore, e prometeve une vôs convincente e profonde, no sarès stade mai altre persone che lu varès viodût.
I misteris de fantasie a jerin pronts a jessi discuvierts, come un elefant platât sot di un peçot.
In tancj a no vevin crodût a lis imagjinis che si viodevin cori daûr des barconetis, par television.
Cjavai cu lis alis in bore e par code une comete...
Drâcs che a vevin il cuarp dut fat di plumis e fueis e che a soflavin dal nâs une fumere di curiandui,...
Nui che a parevin madracs che a parevin bisats che a parevin gjatuts che a parevin strichis di dolçuts o cuissà cuale altre robe misteriose, jessint che dut al cambiave e si misturave in ogni moment.
Ancje chei che a no vevi crodût, però, a jerin restâts maraveâts di chês visions, e plui di cualchidun, contantsi la scuse di volê scuvierzi cuâl che al jere il truc, al veve paiât mês prin il biliet: pôc mancul di trêmîl euros.
Ancje Vitorio, fresc di une incressite de paie, vuadagnâde pal so gnûf puest di paron de ricjercje informatiche inte sô aziende, al jere finît, par un caprici personâl, jenfri i passizîrs dal viaç di inaugurazion.
Cun lui, in bande de part plui siore de citât, fate di politics e imprendidôrs, a jerin montâts sù parfin dai fruts, che la societât che e veve metut adun il progjet “Vagon Fantastic” e veve volût par mostrâ la so sigurece.
Anzit, cuant che des barconetis si jere tacât a viodi il paesaç che al restâve sot e i nui che a si svicinavin, a jerin stât propit i fruts i plui contents, che jemplant l’aiar cuntun “OOO” grandonon, a vevin anticipât dutis lis maraveis che di li a pôc a vevin tacât a viodi.
Nancje di meti cun ce che al veve mostrât il reclam: lis robis dulà che il Vagon al vongolave in mieç a jerin robis mai viodudis.
Impussibil, al veve pensât Vitorio, cirì di descrivilis.
Ma al jere stât propit Vitorio, an un ciert pont, a vê la intuizion!
Chei veris a no jerin veris! Ve li cual che al jere il truc! Chei a jerin monitors. Modernissins e costosissins computers di gnove gjenerazion dulà che a vignivin proietadis imagjinis regjistradis, fatis cul digjitâl, che a stevin bigulant ducj i viazadôrs!
Ducju, ma no lui!
Si jere jevât in pîts, ancje se la hostess e veve cirût di cuietâlu.
«Ma cui crodêso di coionâ!» Al veve dit, plen di braùre. «Se cumò o vierz la puarte e o salti jù o coli intal stes identic grop di tiere dulà che o ai metût il pît par montâ sù!» E prime che cualchidun al rivàs a fermâlu, si jere fiondât viers la puarte, la veve spalancade e al jere saltât fûr.
Di li, al jere començât il panic.
No dome pal cuarp di Vitorio, che al jere colât cence nissun rumôr intal spazi viert, ma ancje pe curint di aiar che e jere jentrade tal vagon, fasintlu tacâ a sbalotâ di ca e là, come un sfuei di cjarte tal mieç dal temporâl.
Metât de int – e cuasi ducj i fruts - a jerin stâts butâts fûr, spierdûts tor pal cîl, chei che a jerin restâts dentri a jerin lâts a finile plens di pachis e cui vuès rots e si jerin cjatâts a jessi come marionetis metudis in lavatrice, une volte che il Vagon al jere aterât.
In dut, ae fin, a jerin muartis plui di dîs personis.
Jenfri chei che si jerin salvâts, però, al jere ancje Vitorio e ducj i fruts. Lui si visave dome che, cjapât de pôre, intant che al colave, al veve tacât a pensâ a un agnul che a lu salvàs, e in chel, il agnul, al jere rivât pardabon, a tignîlu sù pai braçs. Si jere cjalât ator, e ducj i fruts a svolavin, ridint, come paveis.
Cuant che e vignî la ore di meti in galere i responsabii, al saltâ fûr che no cjatarin nissun.
Cuant che e vignî la ore dal proces, di chei de organizazione no cjatarin nissun. Ancje Vitorio al fo metût sot acuse, ma subit daûr discolpât, parcè che da rest, se e fos stade vere che il vagon al svolave, cemût al podevial jessi ancjemò vîf?
Lui, da rest, nol veve nancje cirût di difindisi. Anzit, al veve paiât une avocatesse un pôc fûr cu la cassele, che invezit di cjacarâ di articui di leç, inte recuisitorie, si jere jevade in pîts e e veve tacât a contâ storiis...
Conte scrite pe jentrade di
"Vagon Gnot - Contis di fantasie"
giovedì 25 novembre 2010
Il libri cence pagjinis
Ma parcè sino dongje a chest cambiament?
Al è dibant ricuardâ, come prin fat, ce che al è sucedût al marcjât musicâl cu la difusion, plui o mancul libare, des cjançons in formât mp3. La stesse robe e je une vore dongje a capitâ cui libris: disponibilitât a presits bas, o ancje di rive jù, di ogni prodot editoriâl dal marcjât.
Al è clâr che no sin ancjemò rivâts, tal nestri paîs, a un pont di svolte, ma tai Stâts Unîts i leaders de editorie a son za rivâts a dividi la lôr ativitât a miezis fra libris di cjarte e libris eletronics.
Fasìn un struc des motivazions che a puartaran, cul jutori dal miorament tecnologjic, l’ebook a incressi la sô difusion.
Doncje de pussibilitât di piraterie sul prodot, al va dit che, in gjenerâl, il presit al podarà jessi une vore contignût, sedi pai coscj plui bas, sedi pal fat che l’ogjet di valôr al deventarà propit il libri di cjarte.
Zontant a chescj motîfs economics chei tecnics, a nassin gnovis manieris di consumâ la leture: selezionâ tocs, voltâ lis lenghis, cirî aprofondiments, comprâsi i libris, zontâ efiets multimediâi e vie indenant. Lis pussibilitâts a deventin infinidis se si pense al cjamp scolastic e universitari o a chel dai manuâi o des vuidis turistichis. In ultim, ma no pôc impuartants, a son i vantaçs di conservazion, scjars intric e indenticitât di dutis lis copiis, che a puartaràn al discomparî de idee di «ogjet origjinâl».
Di chê altre bande, si sa, e je la resistence normâl a bandonâ la «cjarte» e la sô superioritât intal plasê a doprâle, mentri che al reste dubi l’impat ecologjic dal cambiament, che al sparagnarès arbui par fabricâ plui machinaris.
In ogni câs, la rivoluzion dal ebook e vierç puartis che a interessin ancje la leterature e la interie produzion di une lenghe minoritarie.
Tant par comença si rivarà a une sorte di democratizazion de ufierte, parcè che di fat, il piçul al varà la concrete pussibilitât di puartâ sul marcjât prodots di cualitât compagne dal grant.
Ancje pe visibilitât, doprant in maniere eficiente la rêt, si podarà rivâ su un marcjât che al sarà, prin o dopo, une vore plui larc e variegât, ancje se al tirarà dongje une vore di sogjets che, se prime e jerin filtrâts de filiere editoriâl, cumò a cjatin lis puartis spalancadis. Ven a stâi, ae fin, che ancje se l’ebook al darà une scosse che e movarà l’intîr implant editoriâl, par realtâts minorizadis come la lenghe furlane, si stan vierzint ancje gnovis, interessantis ocasions par sparniçâsi.
ebook: e je la contrazion des peraulis eletronic book, ven a stâi «libri eletronic», o miôr in formât digjitâl. Al è duncje un file consultabil su computer, telefonins di ultime gjenerazion, palmârs o dispositîfs di puest clamâts ebook readers, letôrs digjitâls.
mp3: il MPEG1-Layer3 al è un formât audio digjitâl une vore comprimût, tant di podê jessi discjamât di corse di internet, ma cence pierdi cualitât par chel che al rivuarde la percezion pe orele dal om.
iPad: al è il gnûf dispositîf portatil prodot de Apple che al permet intun unic imprest di podê viodi fotos, videos, e-mail, web e duncje ancje lei i libris eletronics.
mercoledì 24 novembre 2010
No varès di jessi une cuistion di misuris
Si le sint di spes, cheste frase, in librerie. E tal dî cheste frase al è simpri un aiar di delusion, si no cuasi di fastidi, che al puarte, plui di cualchi volte, a tornâ a poiâ il libri su la scansie.
Purtrop al è un fat: la conte, tal marcjât editoriâl, in Friûl come in Italie, no vent, e a mancul di no jessi di front a autôrs une vore preseâts o a operazions di fate comerciâl, un libri di contis al ven viodût come alc di evitâ. I parcês a son tancj: la malformazion culturâl dai letôrs, la braùre dai gnûf scritôrs, la oligarchie dai grancj grops editoriâi…
E pûr al baste cjalâsi ator e indaûr: la conte no je dome il pont di partence di un cualsisei scritôr, ma e je ancje un lavôr che al à di jessi perfet, dulà che bisugne vê une idee fuarte e origjinâl e che, come che al diseve Ballard, «e je une sorte di romanç condensât, dulà che il scritôr nol pues imbroiâ».
A chest proposit, al è ancje masse facil tirà fûr il romanç in sîs peraulis di Hemingway, «Vendìn scarpis par frutin. Mai dopradis.», che al mostre cemût che al sedi pussibil rivâ a meti dentri storie e emozions in pocjissimis peraulis.
Di fat, ancje cence fâ riferiment ai solits Poe e Lovecraft, che no son mai rivâts adore a scrivi un romanç ae altece des lôr contis, a ‘nd è une vore di altris autôrs che nus àn lassât une leteradure maraveose propit sot cheste forme. No cjacarìn dome di Carver, che in vite sô nol à mai frontât il romanç, ma ancje di autôrs di fonde come Borges, Checov, Hawthorne, Pirandello e v.i., o Calvino, che al à fat une vore, intai siei studis su lis flabis e cun dute la sô opare, par nobilitâ il gjenar leterari curt. Par lui, che come miôr curte al indicave chê dal sudamerecan Monterroso, «Cuant che si sveà, il dinosaur al jere za li», la conte e jere il materiâl di fonde par scrivi un bon romanç.
E pûr la veretât e je facile e al bastarès viodi conte e romanç come ce che a son in realtât: dôs formis leteraris diferentis, cun dignitât compagne e complementâr.
E inte leterature furlane?
Se si cjale al fat che il premi Sant Simon al à gjavade dal bant di chest an la pussibilitât di inviâ racueltis di contis, si podarès pensâ che e ledi daûr a cheste tindince. Di une altre bande, però, al va dit che une lenghe minorizade e cence alfabetizazion e fâs di sigûr plui fadie a produzi romançs, mentri che lis contis a son un travuart plui facil. Di fat, la produzion atuâl furlane e sburte cence dubi vier lis contis, e ancje i romançs no son mai masse luncs.
Al ven cuasi di pensâ, tignût cont di dut chest, che ancje il disfavôr pes contis al sedi un nemì in plui di frontâ, pe leterature furlane.
martedì 23 novembre 2010
LA BALENE
sabato 20 novembre 2010
Ispirazions: la gnot de vilie dai Sants
Se us è restade ancjemò cualchi idee...
lunedì 15 novembre 2010
Cartei par la Udinese
Ve chi!


c: text/html

text:
martedì 23 giugno 2009
Imparât avonde
Ancje s'ai imparât
A stâ di bessôl
E in companie
A sierâ il cjâf
Intune scjatule
Intant che ator a sbrurtin lis peraulis
E i clostris
E lis paveis
Che àn dismenteât i burlaçs
Tes galetis
Ancje s'ai imparât dut
Chist
E a cuei
Lis bestiis che mi corin daûr
Cence che la cjar
E cjapi di stiç
O ai ancjemò pôre
Dai miracui
Dal masse ridi
E dai buratinârs
_________________
Vuê o vevi voie di inzornâ ancje chest blog, ma si che mi secjave scrivi o ai voltât une poesie che o vevi scrit su chest altri. La robe biele e je che voltantle mi è vignût, a un ciert pont, di cambiâi un pôc il sens. Al è saltât fûr un biel confront. :)
Scrit di gelo stellato a lis 18:16 0 salvadis che a vevin alc ce dî Etichetis: poesiis par furlan
giovedì 11 giugno 2009
Porco can! E je une vite che no cumbini di inzornâ chest puar blog... Ce blogarin di mierde che o soi :)
Viodìn di rimediâ almancul un pôc.
Vuê par esempli us doi cualchi gnove di bande scriture.
Par comença us dîs che se o vês voie di lei cualchidune da lis mês ultimis faturis al baste che o fracais su Contecurte e lis cjatais. Anzit... vuê o soi cussì bon che us met diretementri i leams da lis ultimis contis:
A chi a cjatais la conte curtissime "Il cîl"
A chi une altre curtissime conte che secont me mi è vignude une vore ben: "dome lis mans"
E a chi, se propit a volês ruvinâsi, a podês lei une altre conte, un pôc plui lungje e un pôc plui lizere: "Spirfolet"
Daspò vê cjacarât di contis, cjacarin di poesiis.
Di pôc timp in ca ai vût dôs piçulis sodisfazions, che e son peadis dutis dôs a la lenghe furlane.
La prime e je di vê vinciût il Premi leterari Vigonza inte categorie "poesia dialettale", il che no je propit une brute robe, tignût cont che un pâr di centenars di lôr o pensi che a vessin partecipât.
Chê altre sodisfazion invezite e je pe poesie mandade a Enzo Driussi relative a "Pensieri d'Osteria". A chi a soi rivât secont, ma chel che al conte al è che il 27 di Jugn a undis e mieze di matine a podês passâ a cjase Cocel a Feagne a viodi la premiazion e mangiâ tal rinfresc :)
Bon. O soi stât curt ma almancul ai dismot il blog, se no va a finîle che a si rabie, se lu lassi durmî masse.
Mandi!
Ah, a proposit, us coventie par câs un gjatut di chei lassù? Baste domandâ!
Vuê par esempli us doi cualchi gnove di bande scriture.
Par comença us dîs che se o vês voie di lei cualchidune da lis mês ultimis faturis al baste che o fracais su Contecurte e lis cjatais. Anzit... vuê o soi cussì bon che us met diretementri i leams da lis ultimis contis:
A chi a cjatais la conte curtissime "Il cîl"
A chi une altre curtissime conte che secont me mi è vignude une vore ben: "dome lis mans"
E a chi, se propit a volês ruvinâsi, a podês lei une altre conte, un pôc plui lungje e un pôc plui lizere: "Spirfolet"
Daspò vê cjacarât di contis, cjacarin di poesiis.
Di pôc timp in ca ai vût dôs piçulis sodisfazions, che e son peadis dutis dôs a la lenghe furlane.
La prime e je di vê vinciût il Premi leterari Vigonza inte categorie "poesia dialettale", il che no je propit une brute robe, tignût cont che un pâr di centenars di lôr o pensi che a vessin partecipât.
Chê altre sodisfazion invezite e je pe poesie mandade a Enzo Driussi relative a "Pensieri d'Osteria". A chi a soi rivât secont, ma chel che al conte al è che il 27 di Jugn a undis e mieze di matine a podês passâ a cjase Cocel a Feagne a viodi la premiazion e mangiâ tal rinfresc :)
Bon. O soi stât curt ma almancul ai dismot il blog, se no va a finîle che a si rabie, se lu lassi durmî masse.
Mandi!
Ah, a proposit, us coventie par câs un gjatut di chei lassù? Baste domandâ!
Scrit di gelo stellato a lis 17:18 3 salvadis che a vevin alc ce dî Etichetis: robis che o scrîf
Iscriviti a: Post (Atom)

robotstxt: allowed

filter: keep


text:
– Il nemì di un Biogatto ve! – j veve rispundût chel altri, ridint come un mat.
– Coion! – al veve tirât su il nâs Checo, permalôs tant che un cai – Dai, fermìnsi a viodi!
E cussì disint al veve voltât la bici e al jere tornât indaûr, cjapant la strade di cjamp li ch’a jere l’indicazion.
Flavio nol veve podût fa altri che spiegâi ce ch’al ere chel puest pene fûr Flambri, là che tal mieç da la tiere mole di palût a vevin fat su un cjaminament di breis rialçât. Il puest, a di il vêr, al jere une vore bielin, cuiet e pôc salvadi.
– Bon, cumò però a nin indenant, che vin di lâ ju fin a Teôr e tornâ su par Palaçûl.
Checo nol rispundeve. Al jere restât imbambinît a cjalâ trê arbui, metûts a triangul, come sa fossin cuissà ce maraveôs. Invezit di montâ su la bici, Checo al veve scugnût lâ a viodi chei trê pôi fin dongje, cjareçantju cu la man come sa fossin gjatuts.
A le fin, a jerin rivâts cjase a scûr, cu lis machinis gnervosis dal sabide di sere ch’a j pivetavin.
Ta la sere stesse, tor miezegnot, Checo al veve cjolt la machine e l’ere tornât ta chel puest. Si sintivin crots cjantâ di scjafoiâ lis orelis. Cence savè ben parcè che lu faseve, si ere cugulât tal mieç di chel triangul, cul cûl ch’al cjapave su dute l’umiditât. Nancje il timp di disgropâ il flât che subit al veve sintût chês vôs.
– Ven cun noooo… Ven cun nooo… – a cjantavin framieç il cracra dai crots E in chel, dal scûr, issio fasi viodi une zovine. Sameave vignude fûr dal len di un di chei trê arbui. Crote, ma cui cjavei cussì luncs di platâ lis tetis e la nature, e soredut, biele di fa pôre. Checo no l’ere sigûr, ma j pareve che ridés, intant ch’a si faseve dongje.
– Mandi, biel fantat! – al veve sintût un’altre vôs daûr di lui. E zirantsi robis ch’a no j vegni un colp a viodi altris dôs fantatis, compagnis di che ch’al veve denant, o forsit ancjemò plui bielis.
Di chel moment in poi Checo no si visave scuasit nuie. Al saveve dome di sedi stât doprât come un imprest, pi che come omp: dopo velu scrotât, chês trê lu vevin supât e messedât come sal fos une caramele.
Lu veve sveât un cjaçadôr, la matine dopo, berghelant come un mat.
– Sporcacjon! Sporcacjon! – j diseve corintji daûr cu la sclope.
Al veve scugnût platâsi in t’un fossâl, a fasi becâ dai moscjins fintremai ch’a no jere tornade sere.
Flavio, cuant ch’al ere vignût a cjoilu e lu veve cjatât vistût dome dai coprisedii da la machine, no podeve parâsi di ridi. Checo al veve cirût di spiegai, ma al jere come tirâ un clap tal Tôr.
Di che volte però, ogni sabide, Checo a meteve un cambi di vistîs in machine e al stave fûr dute la gnot.
________________________________________
A stoi gjoldint a scrivi contis ch'a nassin di une imagjine, come in chest câs, e podopo a voltalis par talian. Pensi che chest blog al deventarâ di spès la cjase di chestis contis.
Sa vuleis lei la conte par talian, ch'a no simpri a je compagne, fracait a chi.
Mandi mandi


text:
Le nestre blave di Mortean
e ancje chê âltre a riscje di deventâ merecane
e si riscje di pierdile definitivamentri come che si à bielzà pierdût il tocai cu le Ungjarie e il frico cu le Holande.
Di fat, tal pâis di Fane, chel dal nestri Vittorio Cadel
nazionâl che nus à tant ben cjantât, e an cjatât blave OGM che se dut al và come che i merecans de Monsanto e sperin, e varès di contaminâ dute le blave dal Friûl e cussí a si scuignarà fâ le polente merecane.
Le blave OGM a é stade plantade de asociazion "dite" dai « agricoltôrs » Futuragra
, che tal so sito, tal non de democrazie e dai consumadôrs (Di sigûr?) a pretindin di vê il dirit di sielzi, venastâ di imponi semencis brevetadis cul marcjo merecan de Monsanto. Ma le âghe e lis semencis a fasin part dal patrimoni de umanitât e no dal patrimoni de Monsanto. Daspó ducj e san bielzà che cui OGM, lis âvs e son daûr a sparî par cé che fintramai i flôrs a deventint tossics par vie che par tirâ sù i OGM a si scuen doprâ il glifosato, un erbicît che al cope dut e, in grande cuantitât, ancje lis bestiis e i umans. La Monsanto al consee di passâ lis semencis tal so Roundup (Il so glifosât) prime di semenâ.
Ma le Monsanto a continue di pretindi che no je vere e a fâs procès e a minace ducj chei che a pretindin il contrari.
In Argjentine,
indulà che un grum di maladiis gnovis a son nassudis da cuant che la Monsanto e a introdot le culture transgjeniche 13 agns indaûr, i miedis che a lu denuncin a son minaçâts di muart!
Chi da nô invezit, nissun al si mûf o scuâsit
.I furlans a son simpri stâts lis piôris plui piôris des piôris e dopo cualchi bee a continuaran a passisi trancuils de lôr jerbute bagnade dal sanc dai lôs vons.
In otûbar a dîs la Monsanto, venastâ Duilio Campagnolo
, o varin di fâ i conts cu la piralide. Che chiste piralide nus vedi mai impedît di mangjâ polente, no lu ai mai sintût ma seont lui, responsabil dal sito, se no si decît subite di meti i soi OGM, le culture de blave tradizionâl nus mene ae catastrofe.Al us invide duncje a scrivi une letare al ministeri e po mandâi une copie a lui.
E o speri ben che o lu fasarês zontant ancje il vuestri pinsîr.
Tes fotos o podês viodi cemût che lis plantis in te me strade a reagjissin cui cuarps forescj. A ju gletin! Cinc agns dopo chest marcagjo metalic fat dal comun, lis medais cui numars a son daûr a sparî drenti dal arbul. Figurinsi alore i prodots chimics!


text:
Intes elezions comunâls che si son davueltis ai prins di Març il Partît Nazionâl Frison (FNP, Frysk Nasjonale Partij) al à cressût il numar dai siei conseîrs di 44 a 52. Cun di plui, in 2 dai 31 comuns là che si votave al è il partît plui votât e in altris 5 al è il secont par preferencis. Cun chescj risultâts il FNP al varès di dopleâ il numar di aministrazions comunâls là che al à responsabilitâts di guvier. La incressite di cheste formazion e je stade mancul marcade a Ljouwert / Leeuwarden, la capitâl frisone, là che no je lade plui innà dal 4,5% des preferencis. In altris comuns de Frisie, invezit, si larà a votâ in Novembar e si varà cussì la pussibilitât di viodi se il partît al va dilunc a cressi. Tra i obietîfs principâi dal FNP o cjatìn la riforme in sens federâl dai Paîs Bas e la promozion de lenghe frisone.
Font: EFA, 08/03/10; Món Divers, 09/03/10


text: Miercus ai 19 di Otubar 2016, aes 11 di buinore, inte sale dal Consei comunâl di Doberdò (vie Rome 30), e vignarà presentade ae stampe la manifestazion di scree dal monument in ricuart dai soldâts slovens colâts sul front dal Lusinç dal 1915 al 1917. La cerimonie e ven promovude dal Kulturni Dom di Gurize e dal Comun di Doberdò. Il monument al vignarà screât a Doberdò miercus ai 26 di Otubar 2016, ae presince dal President de Republiche Slovene, Borut Pahor e dal President de Republiche Taliane, Sergio Mattarella.


text:
Ai 12 di
Novembar passe 9 mil students di 150 istitûts scolastics de Galizie
a àn partecipât aes lezions in videoconference inmaneadis dal
Coordenament galizian dai grups di normalizazion e svilup linguistic
inte suaze de cuarte Zornade de sience par galizian. In plui di
scoltâ lis lezions par galizian dedicadis a diviersis materiis
sientifichis, i students a àn ancje podût fâ lis lôr domandis ai
professôrs vie chat. Cun cheste e cun altris iniziativis, il
Coordenament al vûl sensibilizâ i students sul ûs dal galizian par
studiâ ancje lis materiis sientifichis e tecnologjichis,
pussibilitât che cumò e je invezit pidimentade de normative
scolastiche inviade dal guvier di diestre (PP) che al à in man la
Comunitât autonome.
Font:
La Opinión – A Coruña, 12/11/13


text:
Situazion di tension in Irlande dal Nord par vie dal trasferiment des competencis su la justizie e su la polizie dal guvier britanic a chel locâl. Cun di fat, chest passaç, previodût ancjemò dai acuardis di Sant Andree dal 2006, nol è stât inmò metût in vore. A blocâlu a son i rapresentants politics unioniscj che, par slungjâ inmò di plui i timps pal trasferiment, a àn peât a chest passaç une revision de comission su lis paradis, che e regole lis marcis dal Ordin di Orange in Irlande dal Nord (marcis che intai agns stâts, in plui de ande provocatorie pe comunitât nazionaliste irlandese, a àn ancje puartât a episodis di violence cuintri di cheste comunitât). Dopo di trê agns di tentatîfs, il Sinn Féin (partît di riferiment de comunitât republicane – nazionaliste irlandese) al à fat savê che se si rimande ancjemò il trasferiment des competencis al jessarà dal guvier che al condivît cui unioniscj dal Democratic Unionist Party (DUP). La jessude dai republicans e fasarès colâ il guvier e al oblearès a lâ a elezions anticipadis. Par evitâ un tant e par cirî di cjatâ fûr un acuardi, ai 27 di Zenâr, a son rivâts in Irlande dal Nord ancje il prin ministri britanic Gordon Brown e chel irlandês Brian Cowen. I doi si son fermâts a Béal Feirste / Belfast par trê dîs e a àn metût su la taule une propueste che e previôt: di trasferî i podês su justizie e polizie dentri di Mai; di meti sù un dipartiment pe justizie gnûf cun regulis condividudis intai rapuarts jenfri ministri e esecutîf; di modificâ il sisteme di autorizazion des paradis unionistis; e di meti a disposizion dal gnûf dipartiment pe justizie risorsis par 800 milions di sterlinis. Nancje cheste propueste, dut câs, e à permetût di cjatâ un acuardi. Lis tratativis a son ladis indenant, ma la tension e reste une vore alte.
Font: BBC, 25-30/01/10


text:
diumenge, de març 11, 2007
Cuasi esams
O ai finalmentri cambiât il model dal blog, cumò o dopri chel gnûf che al è fat propit ben... dut visuâl, no si à di meti man al codiç. Biel. Mi plasin ancje chescj gnûfs colôrs. Po ben, intant o soi rivât a la ultime setemane di lezion, la prossime. Dopo esams. Aromai ducj a son impuartants, ancje parcè che a son pôcs ... ma se va ben cumò tra Març e Avrîl o soi metût ben. Se no, amen. Mi stoi simpri plui apassionant a Linux. Al va ben, al è biel e alternatîf. Varai di scomençâ a dâ une man cu la programazion. E je une cuestion di scomençâ, dopo tu vâs indevant. Îr soi stât a zuiâ di basket tal playground come chei vêrs. Difat o soi dut disfat vuê. Pazience. Cumò o mangji alc e dopo studiâ e studiâ e studiâ. Ah, e je rivade la primavere comunque. O nol è mai rivât l'unviar
Zontât di Andri a lis 12:57
Etichetis: informatiche, universitât
Subscriure's a: Comentaris del missatge (Atom)


text:
Si slungje
la liste des realtâts che a àn sotscrit la Cjarte pe lenghe corse
metude jù de Coletivitât Teritoriâl de isule. Cun di fat, ai 21 di
Novembar il pat che al impegne a promovi la lenghe proprie de
Corsiche al è stât firmât ancje dal Osservatori Regjonâl de
Sanitât e di altris sogjets che a operin intal cjamp de salût e de
assistence. Tra i impegns previodûts de Cjarte par cui che le
sotscrîf o cjatìn l’ûs de lenghe corse te segnaletiche e tai
cors di formazion pal personâl.
Font:
Alta Frequenza, 22/11/13


text:
Cui 2 di
Dicembar Ođđasat, il principâl program informatîf in lenghe sami
in programazion su la television publiche finlandese (YLE), al ven
trasmetût ancje vie pal dopodimisdì. Si slargje cussì la presince
di cheste lenghe tai spazis de informazion publiche, là che fin cumò
si le cjatave in programs radiofonics di gnovis vie pe buinore e
intal dopodimisdì, intai spazis informatîfs in rêt e ancje par
television, ma dome te fasse serâl o vie pe gnot. Cheste novitât e
rive par rispuindi ae domande fate indenant za di timp des comunitâts
sami de Finlande e poiade ancje de difensore civiche dal Parlament
finlandês Maija Sakslin. Il program Ođđasat al è fat in cunvigne
cu lis comunitâts sami di Svezie e Norvegje, e al va in onde ancje
tes televisions publichis di chescj paîs.
Font:
Finugor, 25/11/13


text:
Ats dai Apuestui
Ats dai Apuestui
Al è un libri che al trate plui le ativitât di Pieri e di Pauli, che che dai dodis apuestui in gjenerâl.
Nus fâs viodi la storie de nassite dal moviment cristian, prime framieç i ebreus, po dopo framieç i samaritans e plui indenant framieç lis nazions dai zentii.
L'intîr libri al è pervadût dal teme dominant de Biblie: il Ream di Diu.
Cun chest libri nus ven ricuardât che i apuestui a devin complete testemoneance rivuart al Crist e al Ream celest.
Lu scritôr dal libri al è Luche e par vie che al trate moments specifics de seconde presonie di Pauli a Rome, al po sei stât scrit ator il 61 d.C., sigurementri prime dal 64d.C. cuant che a 'ndi fo une violente persecuzion dai cristians de bande di Neron e che partant Luche la varès sigurementri nomenade.
Luche al fo testemoni oculâr di gran part des robis che al scrivè, mentri altris lis ve dai cristians che lui al cognosseve personalmentri.
Contignût
A Jerusalem ebreus provignìnti da tancj pais a ricevin testemoneance inte lôr lenghe, gracie a la opare dal Spiritussant.
Pieri e Zuan a vegni arestâts e puartâts denant dal Sinedri par vie de lôr testemoneance.
Stiefin al mûr martar, ancje lui par vie de predicazion.
A ven dade testemoneance in Samarie.
Jesus al aparìs al persecutôr Sauli che si convertìs, si batie e al scomence il so diligjent ministeri cul non di Pauli.
Pieri al predicje al prin zentîl: Corneli, cussì che lui e la so famee a deventin crodints e si batiin.
A seguissin contis dai trê viaçs missionaris di Pauli in Asie minôr, Macedonie e Grecie.
Pauli al ven puartât denant dal Sinedri (la massime cort judaiche) par vie di batibuis che a jerin nassûts a Jerusalem.
Pauli al ven puartât presonîr a Rome dulà che al cjate il mût di predicjâ il Crist.
Utilitât
Il libri al zonte la so testemoneance a che dai vanzelets intal confermâ la autenticitât e la ispirazion des scrituris dal Vecjo Testament.
Nus mostre come che a fo metude sù la prime glesie cristiane e come che cheste, cun lu jutori dal Spiritussant di Diu, a si slargjà, gracie ancje al coragjo dai prins cristians.
Il libri di Ats nus segne come che a devi jessi cumplide la ativitât di proclamâ il Ream di Diu, puartantnus come esempli le instancabil opare di Pauli.
Al da conseis pratics a chei che a cjapin la diretive inte congregazion, ju sburte a jessi sveâts e incoragjantti secont la Peraule di Diu.
Al incoragje ancje il diligjent studi di dute la Sacre Scriture, scrutinantle atentementri ogni dî cussì di vê un clâr intindiment dai principis divins.
Il Ream di Diu al è il fîl condutôr de intiere Biblie e intal libri di Ats al risalte in maniere notevule. E propri partint di Jerusalem i cristians a començarin a predicjâlu cun coragjo e risolutece.
Cun Pauli, e ancje cun altris, si slargjâ po dopo par il rest dai pais dal mont.
Chest al è un grant stimul ancje par noaltris par dâ complete testemoneance a ducj.


text:
lunedì 25 aprile 2011
Pinot Grigio Santa Caterina
Pinot Grigio Santa Caterina Aziende Fantinel.
Un biel color zal in te tace di cui vegnin fur parfums di rosis di cjamp, agace e cualchi note di "agrumi" (no mi ven le peraule juste!). Reste sec in bocje e vonde persistent.
Perfet cul pes, ma ancje cun preparazions di prins no mase complicadis, come risot, gnocs cun spongje e salvie e cun seconds semplics e di ciars blancis.
Di gust ancje come aperitif.
Par un biel augurio di Pasche....
Pubblicato da spirt di vin a 19:53 Nessun commento:
Etichette: degustazion, vin furlan
giovedì 21 aprile 2011
Une butilie.. dal gnò pais
Vin: Friulano (vendeme 2009) DOC Grave
Aziende: El clap - Vilegnove dal Judri - Udin
Sul friulano si è dit dut ormai. Chiste produzion ven fur da agricolture biologiche di une aziende a conduzion familiar e à compagnat ben il risot cui sparcs e il poleç rostit che erin tal menu.
Se pensi che di che bandis lì lavin a zuà di fruz (ancjemo no erin i gnognosaurs e i videogiochi!)
Aziende: El clap - Vilegnove dal Judri - Udin
Sul friulano si è dit dut ormai. Chiste produzion ven fur da agricolture biologiche di une aziende a conduzion familiar e à compagnat ben il risot cui sparcs e il poleç rostit che erin tal menu.
Se pensi che di che bandis lì lavin a zuà di fruz (ancjemo no erin i gnognosaurs e i videogiochi!)
Pubblicato da spirt di vin a 18:36 Nessun commento:
Etichette: degustazion
mercoledì 20 aprile 2011
Segnalazions
Une ostarie Mandi a Milan che fas Muset e brovade no si pues no segnalà, come ancje lis ricetis e le organizazion dal blog Ma che ti sei mangiato...
Si puedi no dì chel Friul non l'è sparnizat par dute l'Italie??
Si puedi no dì chel Friul non l'è sparnizat par dute l'Italie??
Pubblicato da spirt di vin a 08:44 Nessun commento:
Etichette: cjacaris
Meditazions
Samee che l'interes pal vin sedi tornat tai binaris da normalitat.
Dopo ve viodut ducj che erin deventas intenditors, espers e cuissà ce altri, cun un sflurì di enotechis, wine bar di dutis lis bandis, mi samee che l'ambient sedi un poc cuietat.
Il vin tornat a deventà robe di elite? Forsi no, alc l'è stat semenat ancje ben, e le produzion in cualitat je propit crissude. Cumò son ator biei prodos, tante int à capit che fà vin nol è un zuc, che covente impegno e serietat. E che ancje se je une publicitat fuarte, se il prodot nol plas, l'e destinat a sparì.
Reste tant di lavorà su l'educazion alimentar e sui abinamens cul mangjà.
Ma dal moment che l'è un argoment complicat, l'à scars estimadors....
Dopo ve viodut ducj che erin deventas intenditors, espers e cuissà ce altri, cun un sflurì di enotechis, wine bar di dutis lis bandis, mi samee che l'ambient sedi un poc cuietat.
Il vin tornat a deventà robe di elite? Forsi no, alc l'è stat semenat ancje ben, e le produzion in cualitat je propit crissude. Cumò son ator biei prodos, tante int à capit che fà vin nol è un zuc, che covente impegno e serietat. E che ancje se je une publicitat fuarte, se il prodot nol plas, l'e destinat a sparì.
Reste tant di lavorà su l'educazion alimentar e sui abinamens cul mangjà.
Ma dal moment che l'è un argoment complicat, l'à scars estimadors....
Pubblicato da spirt di vin a 08:01 Nessun commento:
Etichette: cjacaris
mercoledì 13 aprile 2011
Lis informazions justis
Cuand che si fevele di diete mediteranee si dis che il consum di alcul l'à di jessi moderat. Sares plui coret fevelà di vin e no di alcul. L'Universitat di Barcelone à publicat un lavor dulà che si mostre cimut che il vin ( in chist cas ta varietat Merlot) conten proprietas antiossidantis pluitost chel gin ( Nutrition, metabolism and cardiovascular disease 2011;21:46-53). Le spiegazion? I polifenoli presints tal vin, e completamenti mancians tal gin. Poi l'è just dì che cualchi varietat come il Pinot neri l'è chel cun plui alte cuantitat di polifenoli cussì come i vins invecias in len (no cui cips, che dan dome il savor dal len!). Une juste informazion pol dome judà un prodot di cualitat...
Pubblicato da spirt di vin a 23:38 Nessun commento:
A scuele di..blog enologic
Cimut no segnalà chiste iniziative? Cuasi, cuasi mi iscrivi al cors ancje jo.
No sares une brute idee imparà alc di gnuf specie sul vin furlan chel samee le storie dal "Brutto Anatrocollo": di un vin di ostarie a un vin di alte cualitat!!
Pubblicato da spirt di vin a 23:23 Nessun commento:
Etichette: culture, vin furlan
venerdì 8 aprile 2011
Une butilie.... dismenteade
Propit cualchi dì fa je vignude fur une butilie di vin frances dismenteade. Si tratave di Gris des Sables 2005 Prestige dal Domaine di Montcalm, comprade in un viaç in Provenze e Camargue cualchi an fà. Tra l'altri veve vincjut il premi Medaille d'Or Paris 2006. Si trate di une produzion che ven fur dal cur da zone da Camargue, dal color rosat, che in te primis butilis veve une predominance di savors di mar. Le conservazion ere conseade masime par 24 mes. Une butilie piardude? Un mudament di color ere evident dal rosè si ere rivas all'ambre, ma une volte viarte a mostrat parfums di pomis (trisculis, lampons). Al gust secje, vonde morbide, sauride, plasevule, cence retrogust mareos. Pensavi di butale vie, invezit je finide a svelt. Mai pensà di savè dut sui vins!!!
Pubblicato da spirt di vin a 09:31 2 commenti:
Etichette: conservazion dal vin, degustazion, vin franzes
Iscriviti a: Post (Atom)


text:
Lenghis slavis
Lis Lenghis slavis a fasin part de famee linguistiche des lenghis indoeuropeanis. MAPA: lingvaro.png A son inseridis te subfamee balto-slave parcè che a son presintis cetantis someancis isoglottichis cun lis lenghis baltichis, ma no son presints altris leams fra i doi grups. A esistin tesis opostis che a dinein chest resonament, parcè che daûr di lôr, i doi grups si son svilupâts indipendents.
Lis lenghis slavis a son feveladis di passe 300 milions di personis in Europe centri-orientâl e balcaniche, e di un gran numar di emigrants in dut il mont. Diviersis lenghis slavis a àn l’alfabet latin cun diviers segns diacritics (grup occidentâl, di tradizion catoliche), chês altris a doprin chel cirilic (grup orientâl, di tradizion ortodosse), cun variazions minimis fra une lenge e chê altre.
Partint des lenghis slavis a son stadis creadis diviersis lenghis artificiâls che puedin jessi capidis di chei che a fevelin almancul une lenghe slave, e il plui cognossût al è il slovio.
Elenc[cambie | modifiche il codiç]
- lenghis meridionâls


text:
Ai
18 di Març i aministradôrs locâi dai comuns a maiorance serbe dal
Cossovo setentrionâl si son dâts adun par cirî di coordenâ i
prossims pas di fâ. Ae fin de riunion si à metût jù un document
unitari cun dîs obietîfs che si ponte a otignî. Par esempli si
domande di inviâ cence altris ritarts la associazion dai comuns
serps dal Cossovo e che la comunitât serbe e vedi une rapresentance
tes aministrazions locâls, ancje cuant che no je maiorance. Si ponte
po ancje a di une autonomie finanziarie dai comuns serps e al dirit
di veto dai elets serps in Parlament su lis leçs che a àn un efiet
diret su la lôr comunitât. Altris domandis a integnin la liberazion
dai presonîrs politics serps, la tutele des proprietâts de glesie
ortodosse e ancje il bloc des privatizazions.
Font:
Balkan Insight,
18/03/15


text:
Il mago Rizzuto nol cognosseve nissun truc. La sô presentazion e jere une vore semplice: al bateve sul cjapiel cu la sô bachete blu, po dopo al spietave che aparissi une colombe.
Naturalmentri, la totâl mancjance di doplis fonts, di maniis ospitâls e di zucs di mans, lu conduseve simpri al stes aviliment. La colombe no comparive.
Rizzuto, dal solit si presentave in teatris modescj, o in festivai di paîs, di dulà che, cuasi simpri lu paravin vie a pidadis.
La veretât che lui al crodeve te magjie, te vere magjie. In ogni presentazion, in ogni colp che al dave cu la sô bachete blu, e jere simpri la vivarose sperance di un miracul. Lui nol si contentave dome cun lis tecnichis dal ingjan. Al voleve che la colombe e comparissi in maniere clare.
Dulinvie tal timp lu à compagnât la delusion e lis siviladis, cualsisei altri al varès bandonât la lote. Ma Rizzuto al jere fiduciôs.
Une sere si presente tal club Fénix. Altris magos a lu vevin precedût. Cuant che al rivà il so turni, al de il so classic colp cu la bachete blu. E dal font dal cjapiel e salte fûr une colombe, une colombe blancje che svolant viers un barcon, si je pierdude tal scûr de gnot. Al à ricevût a penis cualchi batiman.
La int e preferis une art fate di trucs scjassôs ai miracui pûrs.
Rizzuto nol tornà ai senaris. Forsit al va indenant fasint aparî la colombe in forme particolâr.
---
La traduzion al furlan e je di Galliano De Agostini
---
Conte di: Alejandro Dolina, scritôr, music e condutôr di radio e di televisión.
---


text:
venerdì 23 aprile 2010
Su la culine
Al jere clip chê sere e nô, di vuaite sul çuc, o vevin cjatât ancje il timp di scherçâ.
Chê Vierte e someave plene di sperancis e jo o pensavi za al so vistît di fieste, ae stanzie di zontâ e ai lavôrs par meti a puest il vignâl.
Po chel fûc, là jù su la culine, nus à dismots dai nestris pinsîrs.
Nol veve lis flamis legris dai pignarûi, ma chês scuris dai brusarilis. E l’aiar nus à puartât il rivoc dai colps e dai berlis, e chel odôr stomeôs di stiç. E il ridi si à sfantât tai voi. E o ai corût come un mat, ma no avonde par murî ancje jo. E il gno berli al à cuviert la gnot.
O ai pierdût il gno cûr su la culine. Dentri di chei mûrs colôr cjalin. Di là di chês voglariis che a son stadis barcons. Sot di chei trâfs che a fumin di oris.
E no ai plui vôs, ni lagrimis. E o volarès sei muart cun lôr: cjar cun cjar e cinise cun cinise. Ma al è masse tart par jessi muart. Masse tart par restâ vîf.
A cressaran i baraçs tra chescj rudinaçs, e o volarès sei baraç ancje jo, par braçolâ inmò une volte chescj claps amâts.
Ma jo o soi fer achì. Cence plui sten, ni façolet ros. Svuedât di dut, ancje de voie di svindic. Le ai pierdude ancje chê, cul gno cûr, su la culine.
di Carli Pup
Conte n. 125
Etichetis: Carli Pup, Contis, Gjenar romantic, Gjenar storic
mercoledì 21 aprile 2010
Trê gjai
Intun paîs dongje Sant Denêl a cjantavin trê gjaii. Il prin, che al stave tal gjalinâr de famee dai Cains, che e jere la plui pedoglose dal paîs, cuant che al vierzeve il bec al someave che cu la sô cjantose al volês contâ al mont la sô miserie. E ogni dî, tacant di buinore, buinore e lant indevant par dute la zornade al tacave cul so cjant: «……….tanteee miserieee……. tanteee miserieee…»
Chei altris doi gjaii, che lu cognossevin e che a savevin che Checo, il so paron, invezit di butâi tal gjalinâr cualchi asin di blave, i butave dentri stran, par sbefâlu, prime un, e dopo chel altri i rispuindevin: «la iseee? … … la iseee? ... ...» al tacave el prin e subit daûr i rispuendeve el secont: «ca di me! … … ca di me!… …»
Lôr a podevin sbefâlu e a jerin biei, sglonfs, passûts, circondâts di gjalinis, e ogni dì a becotavin blave, noli e cerfoi fresc. Sfidi: un al stave tal gjalinâr de famee dai Trotos, chel altri tal gjalinâr de famee dai Norâs, les famees dai bocons dal paîs.
Ma cheste volte, e je propit vere, che la cuaie no je lade simpri par chel agâr, a lu à saltât, e magari cussì no, si podarès dîsi, lu à propit saltât e strasaltât.
Vignudis les fiestis, chei doi cjapons che a passavin il lôr timp a sbefâ il gjal di Cain a son finîts prime cu les gjambis par aiar e a la fin te padiele. Invezit chel puaret, cence plumis, ma soredut sec e cence cicin tes cuessis, cussì al jere ridot, se vais in chel paîs lu sintîs ancjemò a cjantâ a la sô miserie.
di Nello Malisano
Conte n. 124
Etichetis: Contis, Flabis, Nello Malisano
lunedì 19 aprile 2010
Cemût passimi la gole
O soi il miôr dai normâi, un che al mene la cariole ogni dì. Un provât de vite, cu la panzute e i cjavei sal e pevar. Par me rivâ a lâ dongje a une femine, che no mi pare vie, beh par me al è za un grant sucès. Al è un procès mentâl e fisic no di pôc. A saressin une tasse e une sporte di buinis motivazions a sburtâ chê femine a no calcolâmi. Cheste abilitât di tignî cu la fevele la atenzion de femine, tant di intortâle, ben e no mâl, no meretarèssie il premi che tant o di vin di bisugne? Un premi ae muse rote, che mi le moli nome pe passion che o met sul plat.
Impen tal plui biel che je conti, cul voli smamît mi domande, le âstu finide? Magari o zonti jo, no ti ai nancje tacât! Jo invecit o soi aromai cul sanc di fûr de orelis, cul afiet e l'atenzion che e sedi jê a butâsi e a saltâmi intor come se o fos Raoul Bova o Harrison Ford, po rivâts ae fin dal lavorut, ce mi disaressie, sêstu stât brâf? Sigûr, Brâf Furlan, o rispuint jo! Ma se pene ti ai tocjât tu sês lât fûr dal semenât e tu âs disledrosât i voi, che no mi soi nancje inacuarte di vê sbisiât cun te! Ve, lis feminis, cu la lôr naine, cui lôr timps che no son i nestris, cu lis lôr esigjencis che no lis san nancje lôr. Tant ben o sai che a son curtis di manie. L'om al volarès sintîsi a dî: tu mi âs doprade come e plui di une mietitrebie, tu mi âs fate gjoldi di murî! E jê invezit cui voi clopadiçs e il rimuars di vê un côl di sopressâ e trê bistechis di scongelâ ti sgnache un: Al è stât vonde biel. Al è chel vonde che mi fâs lâ in bestie. Vonde ce, ce varessial di jessi stât l'Apollo Undis, o il Tor di Mortean in orbite satelitâr, o ce altri? L'om al varès volût sintî a dî: Mi à plasût che tu mi vedis travanade fin ae medole! E jê invezit ti dîs, viestiti che tu cjapis frêt. Ce mi interessial se mi cjape la polmonite, magari mi vignìs daurman la peritonite, ma cuant che o ai fat ce che o dîs jo, e cumò o fasin dut il ripàs dal camasutra, fasin i couboi che jo o soi Tex Willer e tu la sô scuò, jo Tarzan e tu la plui sgrimie des Citas e ce plui dal purcitament che nus ven iniment.
E jo, une che si ten ben, che e à alc di biel ma nie di perfet, ti disarès: Sì che tu sês simpatic, tu âs alc di dolç e malinconic tai voi, tu âs ancje alc dal frut e cuant che al covente tu sâs ancje tirâ fûr chel tic di fuarce che nol vuaste. No sai, tu âs ben alc che mi plâs. Ma parcè se tu sês ca cun me a pene che mi ziri tu cjalis il cûl, no il gno, chel di chê altre cu la cotule curte pene passade... mancul mâl che no ai viodût se di no ti molavi li che tu sês, raze di pandolo... E tu no tu le âs cjalade jê, tu âs viodût dome chel cûl... Bon, disinlu o soi stade avonde ben cun te, no sai, magari si tornìn a viodi... E tu, sì, ma cuant... e ce e co, e tu mi ziris ator e tu vuelis rivâ a dut usgnot: dut ce? Il liet, como se chel al fos dut. E bon e cuant che o lin tali jet, ce crodistu che al sedi facil par me, sigûr, par te al è dûr meti la muse e vignî a concuistâmi, ma cuant che o sin alì cence vistîts, mi plasarès cjatâ in te alc di tenar, che o 'nd ai vûts vonde di oms che mi fasin sintì une bisteche, e no une femine...
Ma amôr, se ti ven fan no ai nuie di dâti! Sigûr che tu âs ce dâmi, tu âs propite dut par passi la mê gole, dut ce ch'al mi covente: Ce disaressistu di polente e frico?
di Stefano Gasti
Conte n. 123
Etichetis: Contis, Gjenar ironic, Stefano Gasti
mercoledì 7 aprile 2010
Secont plan
O tai vie une striche fine fine, cul taieongulis.
La mangjarai plui tart, cuete sot l’aghe bulint dal rubinet. Mi distiri, poiant il cjâf sul tapedut di spugne, rodolât. Ogni tant, ingobît par no tocjâ i sanitaris, o rivi ancje a durmî, ancje se la femine a son setemanis che e rugne e grate la puarte cence polse.
Alore, par solit, mi alci, mi lavi la muse e o bêf.
Vierzint l’armarut daûr dal spieli o viôt simpri chês scritis: Silhouette, GomGel, Infasil.
Nuie che al puedi coventâmi.
Purtrop dome la tele di piel che e cuvierzeve il water si podeve mangjâ, e lu vin za fat, dopo vê finît i vistîts.
Provi a vierzi il barcon, ma in strade a viôt dome muarts.
A cjaminin clopant e a cjalin adalt pene che a sintin il rumôr.
Ce pussibilitât varessio, a butâmi e provâ a scjampâ?
No sai e no ai voie di savêlu. No vuê, almancul.
Mi senti sul tapon sierât e o cjali i bregons di me fi, sbregâts su la cuesse.
Al è miôr che mi movi, che al à tacât a puçâ.
O torni a cjapâ sù il teieongulis e o cîr un tocut bon, par taiâ vie une altre striche.
di Raffaele Serafini
Conte n. 122
Etichetis: Contis, Contis dal Ostîr, Gjenar di orôr, Ostîr, Raffaele Serafini
Iscriviti a: Coments al post (Atom)


text:
Paîs Catalans: nassude la Fondazion Llull
I Guviers de Andorra, de Catalogne des isulis Baleârs a àn uficializât la nassite de Fondazion Ramon Llull che e varà sît propit intal principât pirenaic. La gnove realtât e varà tant che fin principâl chel di sburtâ il studi de lenghe catalane e il svilup de culture dai Paîs Catalans. La sielte di trasformâ l’Istitût Ramon Llull tune fondazion e je stade fate par permeti a di un stât indipendent come Andorra di condividi un ent cun paîs che no son indipendents tant che la Catalogne e lis Baleârs. Pe nassite de fondazion a son stâts metûts 100 mil euros che a rivin pal 65% dal Istitût e pal 35% dal Guvier andoran.
Font: Mon Divers, 31/03/08


text:
Le nestre voe di plasê a é cussí grande ch'o sin pronts à inventâ ogni dí un gnûf lengaç par ogni rôbe ch'a nus tocje di fâ. E se juste par no fâle come duç o deventin ancje esibizioniscj o scusarês le maniêre ma aé l'uniche ch'o vin par mostrâsi:-)
- Cussí, o cjatarês pitôrs ch'a piturin cul lôr sanc (Pete Doherty) e altris cun le lôr miarde (scuâsi duç chei âltris:-) ma infat, zence sherzâ, ognun di nô al varès di piturâ cun le so linfe ch'a nol bisugne confondi cun ce che il plasê nus fâs sudâ gote a gote ma ch'al é il sudôr da l'anime ch'o vin di cualchi bande e che spès o dismentín di vê.
Siché, vendi un cuâdri, al sarès come vendi un toc di nô stès. Ce sono alore chei bêz ch'a si à cuintri un dêt, un nâs, un toc di cûr ch'a si dà?
-Fin cuant che le linfe aé abondant o le stracín par fâ scaraboçs e grafitis di ogni bande, ma cuant che le linfe a si fâs rare alore a no si sà plui cemût doprâ chest cazzo di pinel o chest pinel di cazzo parcé ch'a no indé plui ni ingjustri, ni colôr, ni ispirazion ni plui nue da dî e alore a rive l'ore e mi fermi e us saludi companie:-)


text:
Par agns a
dilunc intes sîs conteis de Irlande dal Nord che a fasin part dal
Ream Unît il gaelic al è stât calcolât de comunitât unioniste no
come la lenghe proprie di chês tieris, ma dome tant che un imprest
doprât dai nazionaliscj irlandês par fâur cuintri. Daûr di chest
prejudizi e jere massime la propagande fate dai grups politics
lealiscj. Intai ultins agns però, framieç de part plui progressiste
dai grups lealiscj (Progressive Unionist Party), al è nassût un
interès gnûf par cheste lenghe. Trê agns indaûr Sam Evans e Linda
Ervine, ducj i doi leâts al PUP, a àn inviât un prin cors di
gaelic inte aree Est di Béal Feirste / Belfast là che la popolazion
e je a grande maiorance unioniste. L’esperiment al à vût un sucès
no di pôc e, propit ta chestis zornadis, al è stât screât il
centri culturâl Turas là che a son dentri uficis, aulis e ancje une
biblioteche. Logât a Belfast Est, in Newtownards Road, il centri al
ufrìs un spazi adat pai cors di gaelic che aromai a son rivâts a
tocjâ lis vot lezions par setemane, ognidune pensade par un nivel
diferent di competence linguistihe. L’interès pe lenghe nazionâl
de isule al è cussì cressût che si à ancje pensât di inviâ
altris doi cors, un par fruts e un par adults, intune scuele dal
cuartîr.
Font:
BBC, 09/01/14; Irish Times, 10/01/14


text:
Sikhisim
Il sikhisim al è une religjon nassude in Indie setentrionâl intal XV secul, basade su l'insegnament di Nānak e nûf Gurus daûr, che a viverin in Indie tra il XVI e il XVII secul.
La peraule sikhisim al ven de peraule sikh, ch'al ven dal sanscrit e che ul dî "discepul".
La crodince principâl intal sikhisim e je la fede in un Diu — Vāhigurū. Il sikhisim al predicje la salvece par vie di une dissiplinade meditazion personâl sul non e il messaç di Diu.
Lis traditions e lis insegnaments dal sikhisim a son associâts a strent cun la storie, la societât e la culture dal stat dal Punjab in Indie, dulà ch'al vif la maiorance dai sikhs (i seguaçs dal sikhisim).


text:
I concerts in tes glêsiis a deventin simpri plui frequents.Dutcâs, A Acuilee, sabide o eri tai prins bancs par assisti al concert cun grande orchestre e grancj coros di Marian dal Friûl anunçât come Concert pai Agnui. Naturalmenti, dopo il concert sù Edith Piaf in tune glêsie di Bruxelles, o eri pront a dutis lis pusibilitâts massime che il compositôr Karl Jenkins al é un inglês.Infat, al à mitût drentri dut ce ch'al podeve par fâ une sorte di messe miscliçade di classic e di pop dedicade ae pâs. Naturalmentri, da bon inglês zence complès, cualchi provocazion al é rivât a ficjale e, le plui strambe, a ere chê dal muezzin che dal âlt de scjalinade dal altâr al intonave le sô cantilene come ch'al fos stât in somp dal tor di une moschee disint che Allâh al ere il plui grant e ch'a nondere altri diu al di fûr di lui e vie vie.
Dut chest, cun le benedizion dal plevan locâl e des personalitâts ch'a vevin il lôr puèst riservât dongje dal gno in tune glêsie di doi mil agns.
In tal non de tolerance, o sin boins di fâ di dut e o mi spiêti sot pôc che 'l pape , s'a nol à vût ancjemó l'idee di fâ une messe sù le Tor Eifel tant ch'al ere a Parigji al puedarès forsit vê l'idee di invidâ Bin Laden ae messe di Pasche a San Piêri par dânus dopo le benedizion une maledizion urbi et orbi e che Diu lu svuarbi sa nol varà succès.
Si, ma cemût erial chel concert?
Par une vôlte al mi é plasût che i coros a no giravin simpri ator di chê manie ch'andé in Friûl di cjantâ cualsiasei rôbe cun le salse litugjiche come se dut al vès di plasê ai vescui e i plevans. I coros inglês e an simpri vût alc di speciâl ancje cuant che lis vôs a van a l'unisón e tar chiste messe sinfoniche a zuiavin di spès a nascuindon cui violins.Par une vôlte o ai podût crodi che se varessin cjantât La Ligrie a no varès someât a un Chirie Eleison. Daspó, i doi e cualchi vôlte ancje trê percusioniscj a vevin un dai plui biêi rôi de orchestre che menade cun gjentilèce dal maestri Fabio Pettarín a rivave distès insomp dai crescendos cun tune tonade sbarade cul tamburon tant da fâ cjapâ un spachet al gno vissin indurmidît sot di un pianissimo.
Insome, jenfri il so ronflâ e il gno fuinâ cui vôi e lis vorêlis, saltant fûr de basiliche a nol mi restave plui che lâ a durmî a Grado e naturalmenti, cul vint ch'al faseve sdarnâ le sarecinesche dal balcon e il sorêli ch'al mi svuarbave il dí dopo al ere come se il concert al tiràs a dalunc doi dîs invesit di dôs oris ma o ai voe di ricuardâmi dome de gulizion cjapade sul ôr dal mâr ch'al vignive a studâ le sô rabie aromai studade sule sbrume dal gno capucin.
*** °
Se il papa, più o meno benedetto, non ha avuto l'idea di fare una messa sulla torre Eifel mentre era a Parigi in WE, forse par Pasqua ci farà la sorpresa di invitare Bin Laden a farci una predica a san Pietro con tanto di benedizione et maledizione urbi et orbi dall'alto della finestra che dà sulla piazza.
Dico cosí perché sabato ero a un concerto particolare nella basilica di Aquileia che secondo quanto mi diceva prima del concerto il mio vicino é l'unica basilica ad avere muri che incominciano 300 anni prima di cristo, che continuano 300 anni dopo per arrivare nel medio evo e poi lí, sul mio stesso banco, due mila anni dopo con lui che si fa svegliare di soprasalto da una tuonata portentosa data dal percussionista in cima ad un crescendo che con l'orchestra condotta da Fabio Pettarin interpretava un'opera dell'inglese Karl Jenkins appoggiata dai cori di Mariano del Friuli. Dico cosí per dire.
Ognuno puó fare in chiesa cosa vuole da quando nelle chiese si puó ormai far di tutto.
Infatti ho visto anche un concerto dedicato a Edith Piaf in una chiesa di Bruxelles.
Comunque, tolleranza! Comprensione! Ma mi chiedo fine a che punto si debba ancora andare. Alle volte ho l'impressione che per esibire la nostra tolleranza si dimentichi di chieder rispetto per la nostra cultura. Da nuovo ateo ho lo stesso ricevuto un insegnamento religioso, hé, in Italia chi ci scappa?
L'esempio di Jenkins mi dovrebbe allora far piacere ma mi é del tutto indifferente. Infatti per la pace o per sua scielta personale, Jenkins ha anche introdotto dei testi presi qua e là nella letteratura o nell'attualità ma il più interessante é il testo che qua,un vero muezzin apparso in cima alle scale che vanno all'altare, doveva declamare in arabo come se si trovasse in cima al minareto di una moschea: Allah é il più grande ed é il solo e unico dio, venite a pregare, ecc. ecc...
Al ché, il parroco di Aquileia e tutti gli invitati assieme al pubblico hanno applauso scrosciatamente alla fine del concerto mentre io mi muovevo a prender foto mosse dall'emozione per metterle qua prima che un chierico africano venisse a dirmi che non si puó come il giorno prima in una chiesa di Venezia mentre fotografavo un quadro di Tiepolo.
Ma com'era quel concerto? Per una volta ho potuto credere che i cori friulani potrebbero riuscire a cantare La Ligrie senza che sembri sempre a un Chirie Eleison anche se per poter introdurre qualcosa di nuovo nel campo della musica classica si debba andare in chiesa per ascoltare un muezzin.


text:
A van indenant lis protestis inmaneadis dal coletîf dai presonîrs bascs (EPPK). Dai 25 ai 29 di Zenâr i membris dal coletîf a àn puartât indenant un siopar de fam par rivendicâ prin di dut il ricognossiment dal status di presonîrs politics, ma ancje la fin de dispersion e dal regjim di isolament. La stesse forme di proteste e je stade metude in at ancje in cetantis localitâts baschis de bande di personis solidariis cu la lote dai presonîrs. Intant de mobilitazion, il coletîf al à pandût dute la sô poie a Lorentxa Gimon, la militante basche che e je in siopar de fam dai 2 di Zenâr inte preson francese di Roanne. Ancje dilunc vie di chestis protestis si à denunciât la disparizion dal ex presonîr Jon Anza, che no si àn plui notiziis di lui di passe nûf mês. Nol è tant che une inchieste gjornalistiche e à puartât gnûfs elements che a fasin pensâ che l'om al sedi stât secuestrât di un repart speciâl spagnûl intant che si cjatave in teritori francês e che al sedi muart intant di cheste operazion di “vuere sporcje” che e riclame ae memorie lis azions dai GAL.
Font: Gara, 25 e 30/01/10; Le Journal du Pays Basque, 26/01/10


text:
martedì 30 agosto 2011
Romanini prin in tre riis
Un dai nestris contecurtârs al à vinçût il premi di «In trê riis», concors leterari par un romanç par furlan di non plui di 180 batudis, riservât a concorints cun mancul di 35 agns e rivât ae seconde edizion. Il vincidôr jenfri i siet finaliscj segnalâts al è stât difat Christian Romanini cul test intitulât «Un altri carnevâl».
Ve chi il test dal "mini romanç":
«Lui le cjalâ. Jê, sbassant i voi, e sintive cressi chel sintiment che i scjaldave il cûr. E di lontan i fûcs dai palaçs dai siôrs a inluminavin la gnot de Joibe grasse dal 1511»
Compliments a Christian (te foto parsore la premiazion: Chris al è chel plui grues di ducj ;-D) di bande di dute Contecurte! Ogni tant cualchidun al proteste parcè che achi no si permet di doprâ plui di un tant di batudis. Viodeiso che a alenâsi cussì al covente a alc? ;-)
Etichetis: Gnovis
sabato 6 agosto 2011
CONTECURTE 1511 a Vençon
O interompìn la publicazione des Contis de Ostarie Viere dome cun chest piçul post, che di fat al siere la nestre stagjon lassantus il librut digjitâl de Serade Contecurte 1511 a Vençon.
Us invidin ducj a tornâ a cjatânus a Setembar, cuant che o tornarìn a vierzi, e soredut, se o vês ispirazion in chestis setemaniti di fin Istât, a mandânus lis vuestris contis pe gnove stagjon.
Mandi!
Chei di Contecurte
Etichetis: Contecurte, Events e Leturis
Iscriviti a: Coments al post (Atom)


text:
Startseite Kärnten Burgenland (19) Kärnten (105) Niederösterreich (100) Oberösterreich (96) Salzburg (235) Steiermark (108) Tirol (291) Vorarlberg (79) Wien (276) Warmbad-Judendorf Althofen Bad Kleinkirchheim Berg im Drautal Birnbaum Bodensdorf Eben Egg Feldkirchen Flattach Grafenstein Greifenburg Heiligenblut Hermagor Irschen Katschberghöhe Keutschach Keutschach am See Klagenfurt Kötschach Köttmannsdorf Krumpendorf Krumpendorf, Am, Wörthersee Lanzendorf Mallnitz Millstatt Mirnig Naggl Nötsch im Gailtal Obervellach Plöschenberg Pörtschach am Wörther See Prebl Radenthein Reifnitz Reisach Sankt Kanzian am Klopeiner See Sankt Michael Sankt Primus Sankt Salvator Sankt Veit an der Glan Schiefling am See Seeboden Seelach Sittersdorf Tröpolach Unterbergen Unterburg Velden am Wörther See Villach Warmbad-Judendorf Wernberg | Suchen: Hotels
Sortiert nach
Sortiert nach
Ähnliche Dienstleistungen
-
Noch nicht bewertet Zu meiner Liste hinzufügen Hinzugefügt
-


text:
Oddasat, il
principâl program in lenghe sami in programazion su la rêt YLE, o
sei la television publiche finlandese, al va in onde dopo des siet di
sere intes regjons dal Nord che a fasin part dal teritori sami, ma
par viodilu intal rest dal teritori statâl si à di spietâ che e
rivi miezegnot. Dal moment che il 60% dai sami finlandês al vîf fûr
de lôr tiere e che la finalitât de rêt televisive e je chê di fâ
servizi public, cheste programazion e ven calcolade “indecente”
de bande de difensore civiche dal Parlament finlandês Maija Sakslin
che i à dât timp fin al mês di Otubar ae direzion de YLE par
comedâ chest disservizi prime di intervignî cun sanzions. Il
program al va in onde ancje su lis televisions publichis di Svezie e
Norvegje, ma ta chest câs, l’orari di emission al è pardut chel
di 5 e mieze dopodimisdì.
Font:
Finugor, 28/01/13


text:
Al è timp
fin ai 30 di Mai par domandâ di jentrâ intal grup dai prins novante
utents che a podaran zovâsi di un sît internet cun domini .eus,
nassût par dâi un riferiment di pueste par cui che al dopre
l’euskara o si identifiche cu la lenghe basche. Il non dai sogjets
selezionâts si lu cognossarà po a partî dal mês di Jugn. Une
volte partîts i prins pionîrs, si vierzarà une seconde fase par
lançâ il domini .eus che e sarà risiervade a istituzions,
associazions e impresis leadis in maniere direte cu la lenghe basche.
Rivâts insom chescj doi passaçs si inviarà la tierce e ultime
fase, che e previôt di meti il domini a disposizion di ducj. Si
calcole che, a chel pont, comprà un domini .eus al costarà sù par
jù uns 50 euros.
Font:
Efe Futuro, 26/04/14


text:
Il suspiet
nol è un argoment juridic suficient par condizionâ l’esercizi dal
dirit di associazion. E je cheste la motivazion principâl che e sta
daûr de sentence dal tribunâl costituzionâl spagnûl che e
ricognòs a Sortu, partît de çampe indipendentiste basche, il dirit
di davuelzi la sô ativitât politiche in maniere legâl. Sortu al
jere nassût cun chê di cjapâ sù il testemoni di Batasuna, partît
metût fûr leç cu la acuse di jessi part de organizazion armade
basche ETA. La politiche di ilegalizazion metude in at dal guvier e
de magjistrature spagnole cuintri di ducj i sogjets de çampe
indipendentiste basche e veve colpît ancje Sortu e i veve impedît
di regjistrâsi tant che partît politic legâl e di presentâsi aes
elezions. La sentence dal tribunâl costituzionâl e ribalte però il
judizi dal tribunâl suprem, organisim che al à cjapât sù la
ereditât dai tribunâi speciâi di ete franchiste, e i da a Sortu la
pussibilitât di davuelzi ae lûs dal soreli la sô ativitât
politiche. La decision e à cjatât il bon acet de grande maiorance
dai partîts politics dal Paîs Basc, ma no je stade cjapade par nuie
ben dal guvier di Madrid che al è intes mans de diestre spagnoliste
dal PP. Cun di fat, sei il ministri pe justizie, sei chel pal
interni, a àn dite a clâr di no condividi la decision dal tribunâl
costituzionâl.
Plui o mancul intes stessis zornadis de sentence su
Sortu, une altre vicende judiziarie si à sierade in maniere positive
pai rapresentants dal indipendentisim basc. Cun di fat, la Audiencia
Nacional e à fat colâ lis acusis di partecipazion o colaborazion
cun ETA par undis personis ativis in doi partîts de ezkerra
abertzale nassûts dopo de
ilegalizazion di Batasuna e po metûts ancje lôr fûr leç, ven a dî
D3M (Demokrazia Hiru Milioi) e a Askatasuna. Ancje chi la sentence no
lasse spazi par dubis: “meti sù un partît politic o comitâts di
eletôrs, partecipâ ai procès eletorâi come candidâts, organizâ
conferencis stampe e davuelzi ativitâts di cheste fate no son
compuartaments che a puedin dimostrâ la partecipazion o la
colaborazion cuntune organizazion teroriste”. E pûr propit par
chestis ativitâts politichis undis ativiscj di D3M e di Askatasuna a
son stâts impresonâts e a àn vût di patî une lungje vicende
processuâl che dome cumò si siere cu la lôr assoluzion plene.
Chestis dôs decisions de magjistrature spagnole a mostrin un segnâl
in cuintritindince rispiet a ce che al jere sucedût fin cumò e a àn
puartât cetancj di lôr a domandâ che si meti fin al stât di
ecezion doprât cuintri de çampe indipendentiste basche e a ducj i
procès e lis sentencis cuintri di ativiscj colpevui dome di ativitât
politiche.
Font:
Naiz:, 18-20/06/12; El Pais, 20/06/12


text:
Un documentari di MARCO D’AGOSTINI
Cinc fantats leâts de passion pe musiche a vincin un concors par cjançons in lenghe minoritarie in Friûl Vignesie Julie e a partecipin ae finâl europeane a Xixon tes Asturiis (Spagne). La musiche e il viaç a son la ocasion par fevelâ di temis universâi come la amicizie, i scuintris gjenerazionâi, il vivi intun teritori lontan dai grancj centris, il doprâ la lenghe minoritarie. Par mieç de esperience musicâl tal forest i fantats a son testemonis e protagoniscj di une gjenerazion cjapade dentri tra i 30 e i 40 agns dulà che no mancjin problemis, transizions e insigurecis. Une vite simpri a cirî une gravitazion in ecuilibri.
Il rockumentary zirât dal regjist Marco D’Agostini si podarà viodi in anteprime ai 28 di Avost li dal cine Visionario di Udin.
AES 19.30 CONCIERT DAI JONOKOGNOS
AES 21.00 PROIEZION
Si jentre sore nuie!
Par info:
Pagjine Facebook: facebook.com/
www.marcodagostini.com


text: Sabide ai 15 di Otubar, i fruts e lis lôr fameis a podaran passâ un biel daspò di misdì cu lis mans in paste, inte suaze sflandorose di Palaç Coronini. In ocasion de mostre "A tavola con i conti Coronini", di fat, la Fondazion Coronini, in colaborazion cu la scaletarie L'Oca Golosa, La Chef Mobile, Arte Fiori di Gurize e la Aziende Agricule Roncada di Cormons, e à in program une schirie di lezions di cusine par grancj e piçui, cun visitis vuidadis ae mostre. Di trê e mieze fin a lis cinc e mieze daspò di misdì, i grancj a podaran meti in zûc lis lôr capacitâts di fâ di mangjâ cul cogo Federico de Luca de scaletarie L'Oca Golosa, pai fruts, invezit, al ven fat un laboratori cu la coghe Natascha Noia di La Chef Mobile. Aes sîs mancul un cuart, i ospits a podaran fâ une visite vuidade ae mostre, par sierâ la zornade aes siet cul aperitîf a rinfresc da la scaletarie L'Oca Golosa e cui vins de aziende Roncada Vins DOC dal Cuei. Il cost al è di 15 euros pe lezion di cusine cun visite ae mostre (fruts dai 6 ai 12 agns 5 euros), ancjemò 15 € par aperitîf e visite vuidade (i fruts fin a cinc agns no pain, di 6 a 10 agns 10 euros), 25 € par dut il pachet . Si scuen prenotâsi clamant il numar 0481533485 o pûr scrivint une mail a: Questo indirizzo email è protetto dagli spambots. E' necessario abilitare JavaScript per vederlo. .


text:
Atmosfere di fisiche a Bar
Convertire da Atmosfere di fisiche a Bar. Digitare l'importo che si desidera convertire e premere il pulsante Converti.
Appartiene a categoria
Pressione
- atm Atmosfere di fisiche a Bar bar
- bar Bar a Atmosfere di fisiche atm
- atm Atmosfere di fisiche a Centimetro d'acqua cmH2O
- cmH2O Centimetro d'acqua a Atmosfere di fisiche atm
- atm Atmosfere di fisiche a Centimetri di mercurio cmHg
- cmHg Centimetri di mercurio a Atmosfere di fisiche atm
- atm Atmosfere di fisiche a Piedi di acqua ftH2O
- ftH2O Piedi di acqua a Atmosfere di fisiche atm
- atm Atmosfere di fisiche a Ettopascal hPa
- hPa Ettopascal a Atmosfere di fisiche atm
- atm Atmosfere di fisiche a Pollici di acqua inH2O
- inH2O Pollici di acqua a Atmosfere di fisiche atm
- atm Atmosfere di fisiche a Pollici di mercurio inHg
- inHg Pollici di mercurio a Atmosfere di fisiche atm
- atm Atmosfere di fisiche a kgf/cm ² kgf/cm²
- kgf/cm² kgf/cm ² a Atmosfere di fisiche atm
- atm Atmosfere di fisiche a kgf/m ² kgf/m²
- kgf/m² kgf/m ² a Atmosfere di fisiche atm
- atm Atmosfere di fisiche a Kilopascal kPa
- kPa Kilopascal a Atmosfere di fisiche atm
- atm Atmosfere di fisiche a Kilopounds per pollice quadrato ksi
- ksi Kilopounds per pollice quadrato a Atmosfere di fisiche atm
- atm Atmosfere di fisiche a Metri di acqua mH2O
- mH2O Metri di acqua a Atmosfere di fisiche atm
- atm Atmosfere di fisiche a Millimetri di mercurio mmHg
- mmHg Millimetri di mercurio a Atmosfere di fisiche atm
- atm Atmosfere di fisiche a Megapascals MPa
- MPa Megapascals a Atmosfere di fisiche atm
- atm Atmosfere di fisiche a Pascal Pa
- Pa Pascal a Atmosfere di fisiche atm
- atm Atmosfere di fisiche a Libbre per piede quadrato psf
- psf Libbre per piede quadrato a Atmosfere di fisiche atm
- atm Atmosfere di fisiche a Libbre per pollice quadrato psi
- psi Libbre per pollice quadrato a Atmosfere di fisiche atm
- atm Atmosfere di fisiche a Torr torr
- torr Torr a Atmosfere di fisiche atm
- atm Atmosfere di fisiche a Atmosfere tecniche —
- — Atmosfere tecniche a Atmosfere di fisiche atm
- atm Atmosfere di fisiche a Millibar —
- — Millibar a Atmosfere di fisiche atm
Incorpora questo convertitore di unità nella tua pagina o blog, copiando il codice HTML seguente:


text:
Schi
Il schi al è un sport invernâl e une ativitât umane che e consiste intal sbrissâ su la nêf doprant apont i schis, che a jerin in origjin lungjis taulis di len e che cumò son in gjenar fats cun fibris di veri o materiâi simii, che si lein ai pîts cun atacs a pueste.
Un che al pratiche cheste ativitât al è clamât schiadôr.
A son praticadis diviersis varantis di schis, come il schi di font, il schi di montagne e chel forsit plui cognossût, il schi alpin; ducj chescj sports a son a vonde recents, parcè che a son vignûts fûr come ativitât di masse al inizi dal Nûfcent, e cuindi lis dissiplinis a son ancjemò in evoluzion, inte ricercje des massimis prestazions.
Storie[cambie | modifiche il codiç]
Il schi al è probabilmentri un dai mieçs par movisi plui antic, precedent forsit ancje la ravuede. Lis areis di dulà che al ven e je la Scandinavie, dulà che a son stâts cjatâts schis fossii datâts al 2500 p.d.C. cirche. Famôs al è une piture intune grote inte isule di Rødøy, in Norvegje, che a mostrin un om che al à tai pîts doi schis.


text:
15 di Mai
L’Associazion culturâl Colonos e banděs, in colaborazion cul ARLeF, un concors par romançs in lenghe furlane clamât In trę riis, idee gjavade di une invenzion leterarie dal scritôr francęs Felix Feneon (1861 – 1944).
Il concors al rivuarde tescj di narative par furlan: storiis che a ŕn di sei ineditis, scritis ta la grafěe uficiâl e cun cualsisei varietât lenghistiche, cuntune lungjece massime di 180 batudis (cjapant dentri ancje i spazis).
Si pues partecipâ intune da lis dôs sezions:
Fintramai ai 16 agns: fasint rivâ une e-mail par pueste eletroniche, al indirěs info@colonos.it cul test in alegât. La mail e ŕ di vę i dâts dal autôr (non, cognon, date di nassite, indirěs e numar di telefon), l’indirěs di pueste eletroniche e la misure par la maiute-regâl. I partecipants no ŕn di vę finîts 16 agns ai 30 di avrîl dal 2012.
Dai 17 ai 35 agns: fasint rivâ une e-mail par pueste eletroniche, al indirěs info@colonos.it cul test in alegât. La mail e ŕ di vę i dâts dal autôr (non, cognon, date di nassite, indirěs e numar di telefon), l’indirěs di pueste eletroniche e la misure par la maiute-regâl. I partecipants no ŕn di vę finîts 35 agns ai 30 di avrîl dal 2012.
Lis voris a ŕn di rivâ dentri da la miezegnot dai 15 di Mai dal 2012 (e fâs fede l’ore in mostre sul computer).
La jurie dal concors "Romanç in trę riis” e je dade dongje di:
Carlo Tolazzi (president), Lorenzo Casadio, William Cisilino, Daniela De Prato, Angelo Floramo, Enrico Michelutti, Mauro Tubetti.
La jurie e assegnarŕ un premi par ognidune da lis dôs sezions, ma e puedarŕ ancje no conferîlu par vie de cualitât no meritevul dai lavôrs rivâts. La jurie e pues ancje assegnâ un “Premi speciâl da la jurie” a une o plui voris ch’a si son segnaladis par origjinalitât e contignűts. Cun di plui ai partecipants ur vignarŕ dade in regâl une simpatiche maiute-simbul dal concors ilustrade di Altan, che si puedarŕ ritirâ li dal Agriturisim Ai Colonos fintramai a la date di cerimonie da la premiazion.
Al prin classificât da la Sezion fintramai ai 16 agns i vignarŕ dât un smartphone Samsung ACE (o ecuivalent).
Al prin classificât da la Sezion dai 17 ai 35 agns i vignarŕ dât un iPad2 32 GBApple.
Il premi Speciâl da la jurie a saran da lis publicazions editadis dall’associazion culturâl Colonos.
L’Associazion culturâl Colonos, tignint cont dal numar e da la cualitât da lis oparis rivadis, in avignî a fasarŕ une publicazion di pueste. Partecipant, i autôrs a concedin i dirits pa la publicazion in libri, se Internet e su altris eventuâi media.
La cerimonie di premiazion si le fasarŕ li dal agriturisim Ai Colonos ator da la metât di jugn 2012, intune date ch’e vignarŕ comunicade par timp.
Il bant di chest concors si lu cjate sul sît www.colonos.it
Par vę altris informazions:
Associazion Culturâl “Colonos” - Vie Zuan di Udin, 8 - 33050 Vilecjasse di Lestize (UD)
tel/fax 348 1015830 - info@colonos.it
domenie ai 5 _ h 11:00
L’aventure artistiche di doi mestris stampadôrs
lunis ai 20 _ h 00:00
joibe ai 30 _ h 00:00
Ospitalitât dai artiscj selezionâts
joibe ai 1 _ h 00:00
sabide ai 3 _ h 21:00
domenie ai 18 _ h 23:00
domenie ai 30 _ h 00:00
Associazion culturâl Colonos
v. Zuan di Udin, 8
33050 Vilecjasse di Lestize (Ud)
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Domenie ai 21 Avost, h 21:00
Concert-spetacul cun Rźverie ensemble
Fanny Fortunati vōs soliste e percussions
Alberto Sozzi clarinet, clarinet bas, flāts, efiets, tastieris
Valerio Vado ghitaris, mandulin, efiets, tastieris, bas acustic, bass pedals, vōs
Coro Policrome Khorņs
Soprans Chiara Ribani, Sara Spazzini
Mieēsoprans Elisa Rebughini, Rosanna Scardone
Contralts Margherita Gazzo, Stefania Perticaroli
Baritons Federico Carnevali, Federico Violante
Andrea Fontana afabulazion
Mariangela Zabatino imagjinis in direte
Cul sostegn da la Provincie di Udin
Un grup di musiciscj milanźs al met in sene lesecuzion di tocs musicāi metūts jł su tescj poetics par furlan, di Pier Paolo Pasolini a Agnul M. Pitane, publicāts di pōc tal CD Gnos furlanis. Lis poesiis a son stadis sieltis daūr di un percors chal marche cemūt che lom al jōt se stes tal timp e tal mont, tacant di ce che i aborigjens australians a clamin il timp dal Sium: une dimension interiōr fate di imagjinis e di simbui ereditāts dai vons e supāts dal nestri mont incussient, che la sō cjapade di cussience e rive a creā un leam vīf e autentic cu lis propiis lidrīs.
In plui da la cualitāt compositive, il concert al marche la rafinatece da lesecuzion dai sunadōrs e lis sugjestions musicāls vignudis da la cumbinazion di ricuarts classichegjiants cun rivocs eletronics contemporanis. La dimension sonore e je completade di cualchi intervent recitāt e di contis, e di une performance artistiche cu la proiezion di imagjinis fatis dal vīf.
joibe ai 28 _ h 21:00
Leture seniche
vinars ai 5 _ h 21:00
Inaugurazion mostre
lunis ai 8 _ h 21:00
Film-documentari
Dai turcs tal Friūl ai turcs in Europe
joibe ai 11 _ h 21:00
Incuintri cun Philippe Daverio
joibe ai 18 _ h 19:00
Concert tal Templi Vegjetāl
domenie ai 21 _ h 21:00
Concert-spetacul
Provis viertis di culture furlane
joibe ai 25 _ h 21:00
Varietāt culturāl
Lā vie di lą (Furlans da lEurope da lEst)
lunis ai 29 _ h 21:00
Documentari-dibatit
joibe ai 1 _ h 00:00
Residence artistiche
joibe ai 1 _ h 21:00
Serade multimediāl
sabide ai 3 _ h 21:00
Inaugurazion da la mostre
martars ai 6 _ h 21:00
Serade di poesie
Associazion culturāl Colonos
v. Zuan di Udin, 8
33050 Vilecjasse di Lestize (Ud)
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Grecie: critichis de OSCE su la gnove leç sui media
La gnove leç sui mieçs di comunicazion fate buine dal Parlament grêc ai 7 di Lui e pidimente a fuart la concession di licencis aes emitentis radiofonichis plui piçulis o che a doprin une lenghe minoritarie. In proposit al è intervignût ancje Miklos Haraszti, il rapresentant de OSCE su la libertât dai mieçs di comunicazion, che al à criticât la gnove leç greghe. Pe OSCE, di fat, par mantignî il pluralisim inte informazion, al è impuartant che dutis lis comunitâts a vedin acès ai mieçs di comunicazion e a puedin puartâ il lôr contribût.
(Font: OSCE, 27/07/07)


text:
Denant de
domande fate de Cymdeithas yr Iaith Gymraeg (Societât pe Lenghe
Galese), organizazion in prime linie inte difese dai dirits
linguistics, il guvier galês al à comunicât i dâts sul
finanziament de educazion pai adults. Intai ultins trê agns a son
stâts invistîts ta chest setôr 17 milions di sterlinis par un
totâl di passe 90 mil progjets di aprendiment, di chescj però a
pene 354 a jerin par galês, o sei mancul dal 0,5% dal totâl. Sul
front de spese cheste percentuâl si sbasse ancjemò di plui, dal
moment che lis risorsis pal galês a son tor des 4 mil sterlinis, o
sei il 0,02% dal totâl. Se si calcole che il guvier galês al veve
sigurât che intes sôs ativitâts la presince de lenghe proprie dal
paîs e varès vût une corsie preferenziâl al è ce restâ
scaturîts, al à comentât il responsabil pes comunitâts
sostenibilis de Cymdeithas, Toni Schiavone. La veretât, al zonte il
rapresentant de organizazion, e je che il guvier al finanzie cui bêçs
dai citadins galês une des lenghis plui potentis dal mont e al
penalize l’ûs de lenghe proprie e lis pussibilitâts di doprâle.
Par esempli, al continue Schiavone, al è dibant che il guvier al
disi che al vûl sburtâ l’ûs dal galês intai puescj di vore se
po la formazion professionâl e ven fate par inglês.
Font:
Cymdeithas yr Iaith Gymraeg, 15/04/13


text:
I
fonts bibliografics de ONCE (la organizazion statâl pe assistence
des personis vuarbis) de Comunitât Autonome Basche in dì di vuê a
àn a disposizion passe 600 titui par euskara adatâts pes personis
cun disabilitâts visivis. Si trate di libris adatâts dal personâl
de ONCE sei in formât braille che sonôr (sisteme Daisy). Un tant al
è stât pussibil in gracie dal acuardi tra il guvier de Comunitât
Autonome e la sezion basche de ONCE in vore dal 2006 e confermât
ancje par chest an. Vie pal 2016 il program al previôt l’adatament
di altris 55 libris garantît di un invistiment complessîf di 44 mil
euros.
Font:
Euskadi.eus,
14/04/16


text:
Inte
assemblee gjenerâl dai 17 di Avrîl la Assemblea
Nacional Catalana (ANC) e à decidût
che a saran cinc lis mobilitazions che si davuelzaran pai 11 di
Setembar di chest an, in ocasion de fieste nazionâl de Catalogne
(Diada).
Cun di fat, se vie pai ultins agns, si veve decidût di centrâ lis
fuarcis suntune uniche grande manifestazion, chest an si fasarà un
at unic ma svilupât in cinc localitâts diviersis cun chê di
rapresentâ un paîs “unît, viert e solidari”. Sul prin tacâ
dal Astât invezit si davuelzarà une mobilitazion par poiâ i
aministradôrs locâi investigâts de magjistrature spagnole pal lôr
impegn a pro de indipendence. La ANC e à ancje decidût che, intal
câs simpri plui probabil di elezions anticipadis a nivel statâl, si
lavorarà par sburtâ la unitât des fuarcis politichis catalanis,
ancje se no cuntune uniche liste indipendentiste.
Font:
VilaWeb,
17/04/16


text:
Eneide
Le Eneide e je un poeme epic in viers esametris, di 12 libris, che e conte lis vicendis par tiere e par mâr di Enee che, dopo de distruziondi Troie, par volê dal destin al à, ancje se nol vûl, di lâ tal Lazi par fondâ une citât e tacâ une dinastie di li che al sarès nassût Romul, la citât e l'imperi di Romee ancje l'imperadôr August. Cussì si intiesseve une continuitât tra un imperi e une civiltât dal orient cuntune dal ocident. Tal poeme si contin i viaçs e lis aventuris dal eroi troian e de sô int ator pes cuestis dal Mediterani (tant che Odisseute Odissee di Omêr), un so calâ tal mont dai muarts e, insom, lis vueris fatis dilunc des rivis dal Tibarcui popui latins par concuistâ un teritori e fondâ une citât. Chest toc al somee cetant aes contisdi bataiis, sfidis e assedis de Iliade di Omêr. Duncje la Eneide e jeune sorte di sintesi de Iliade e de Odissee. A fâle, Virgjili al fasè gare cun Omêr ma ancje cun ducj i autôrs romans di poemis epics prime di lui, e prin di ducj chel plui famôs, Eni.


text:
Internazionalitari 05 2008
Ai 18 di Març, pôc lontan di Mosche, si son dâts dongje i presidents de Federazion russe, Dimitri Medvedev, de Moldove, Vladimir Voronin, e de Transnistrie, Igor Smirnov. Al centri dal incuintri al jere propit l’avignî di chest ultin paîs che, cul sfantâsi de Union Sovietiche, nol veve acetât di jessi part de Moldove e, daspò di un conflit che al veve fat un miâr di muarts, al veve proclamât la sô indipendence. In dì di vuê, la Transnistrie e je, intai fats, un teritori indipendent, ancje se nol gjolt dal ricognossiment uficiâl di nissun stât. A garantî chest status e je la presince di une fuarce di interposizion russe. Cumò, daspò de azion militâr metude in cjamp par Abkhazie e Ossezie meridionâl, la aministrazion russe e vûl dimostrâ di jessi in stât di risolvi i conflits internazionâi ancje par vie diplomatiche. L’incuintri tra i trê presidents al à produsût dome un document là che dutis lis parts si impegnin a lâ indenant cui sfuarçs par cjatâ un acuardi sul destin de Transnistrie. Dut câs, alc si à mot, viodût che si trate dal secont incuintri diret in vot agns jenfri Voronin e Smirnov. Lis tratativis a varessin cumò di lâ indenant ancje cu la partecipazion di rapresentants de Ucraine e de OSCE e cu la presince, tant che osservatôrs, di delegâts de UE e dai Stâts Unîts. Se si cjatarà un acuardi tra lis parts, il cuarp militâr rus che si cjate inte regjon al podarès lassâ il puest a di une fuarce internazionâl vuidade de OSCE. Il president de Moldove, Voronin, nol è tornât a cjase mans scjassant. Il president rus i à prometût 50 mil toneladis di nafte di dâ fûr tant che jutori umanitari ai contadins dal so paîs, un dai plui puars de Europe.
Font: RFE, 18/03/09; Món Divers, 19/03/09


text:
Ai
6 di Fevrâr si è tignude a Perpinyà / Perpignan une manifestazion
par protestâ cuintri de riforme des scuelis secondariis imbastide
dal guvier francês e par difindi l’insegnament dal e par catalan.
In place si son dâts dongje diviers centenârs di lôr tra
insegnants, gjenitôrs, arlêfs, ex students, membris dal
associazionisim culturâl e citadins. Il ministeri francês pe
educazion al veve sigurât che la riforme no varès pidimentât lis
lenghis propriis, ma la Associazion dai professôrs di lenghe
catalane (APLEC) e à scuviert che tra riduzion des risorsis
finanziariis e interpretazions diferentis de normative si cjatisi
denant di un tai des oris par catalan che, a seconde dai istitûts,
al va dal 30 al 75%, in plui de sierade de sezion bilengâl dal
istitût di Prada. La Associazion e domande duncje che pal prossim an
scolastic a vegnin garantidis almancul chês stessis oris di catalan
in vore chest an. In dì di vuê inte Catalogne Nord l’insegnament
dal catalan al è disponibil in 109 scuelis primariis, 15 secondariis
e 8 liceus, intant che sezions bilengâls si cjatin in 49 primariis,
13 secondariis e 3 liceus. In plui de Catalogne Nord la proteste
cuintri de riforme e veve za interessât diviersis localitâts de
Ocitanie, dal Paîs Basc setentrionâl e di chês altris comunitâts
minorizadis dal stât francês.
Font:
VilaWeb,
06 e 09/02/16;
Jornalet, 08/02/16


text:
A van
dilunc a cressi i dubis e lis protestis su la gnove leç pal
Gaeltacht, o sei lis areis de Irlande là che la lenghe gaeliche e à
ancjemò une presince significative. Il test prontât dal guvier
irlandês al è cumò al esam des dôs ramis dal Parlament. Si trate
dal prin mudament de leç sul Gaeltacht dal 1956 incà e plui di
cualchidun al acuse il guvier di jessi intervignût plui par taiâ
lis spesis, che no par adatâ la legjislazion ae situazion diferente
che la lenghe gaeliche si cjate a vê in dì di vuê. Altris a
fevelin invezit di riduzion de democrazie dal moment che il test al
previôt che i membris de Údarás na Gaeltachta, la agjenzie di
svilup dai teritoris che a fasin part dal Gaeltacht, no saran plui
elets de int, ma nomenâts dal guvier e dai ents locâi.
Il ministeri
pes areis gaelichis, Dinny McGinley, al spieghe che lis politichis
pal gaelic a saran plui dongje de int viodût che il Gaeltacht al
sarà dividût in 19 areis di planificazion linguistiche in maniere
di svilupâ intervents plui specifics daûr des esigjencis diviersis
di ogni teritori; cui che nol metarà adun i plans di politiche
linguistiche si cjatarà invezit fûr dal Gaeltacht. Une des
critichis fatis indenant si riferìs però propit al probleme des
areis di cjapâ dentri o lassâ fûr des circoscrizions gaelichis. Cu
la gnove leç al sarà escludût cui che nol prepare i plans
linguistics, ma la cuistion e je che dal 1956 a vuê tantis des areis
là che il gaelic al veve une presince significative a son aromai
cuasi dal dut anglofonis. Daûr di une ricercje fate ancjemò tal
2007 al ven fûr che des 95 mil personis che a vivin dentri des
circoscrizions gaelichis, 50 mil si cjatin in areis che non àn plui
lis carateristichis linguistichis par stâ dentri dal Gaeltacht.
Chescj e altris problemis a son stâts segnalâts di politics,
esperts e associazions che a domandin di scoltâ i sogjets
interessâts al teme e di riviodi il test par superâ i ponts
critics, ma pal moment il guvier irlandês nol da segnâi di volê
cambiâ direzion.
Font:
Gaelport, 20-30/06/12 e 01-07/07/12


text:
Ocitanie: il volontariât linguistic al rive in Val d’Aran
Il Consei gjenerâl de Val d’Aran al à presentât il program dal volontariât pal aranês, la varietât ocitane che si fevele ta cheste valade pirenaiche dal Principât di Catalogne. La iniziative e ricjape propit il model dai volontaris catalans che ta chescj agns al à puartât a risultâts avonde bogns. I volontaris a dan la lôr disponibilitât a dedicâ almancul une ore par setemane par fevelâ l’aranês cuntune persone che e je daûr a imparâ la lenghe. Si formin cussì des cubiis che, cun conversazions su argoments di interès comun, a permetin di svilupâ lis abilitâts linguistichis di cui che al vûl imparâ l’aranês. Il sindic de comunitât, Francés Boya, al à ancje dite che si è daûr a lavorâ par meti sù une Academie de Lenghe Ocitane che e cjapi dentri l’Istitût di Studis Ocitans, e lis aministrazions e lis universitâts di dute la aree ocitane.


text:
Sport
Il Sport al è une batarie di ativâts, in gjenar fisichis, fatis par fins ricreatîfs: par competi, par divertisi, par miorâsi o par altris motîfs. Ancje dome cjalâ un event sportîf al è une robe che al pues puartâ gjoldiment. Lis divisions principâls a son in sport a scuadris, o sport individuâl, e in sport agonistic o diletantistic. E je une des ativitâts plui vieris praticadis dai oms.
Le peraule al ven dal inglês sport, che al ven a sô volte dal francês deport, che al vûl dî divertiment, distrazion.
Tabele dai contignûts
Sports plui cognossûts[cambie | modifiche il codiç]
- Balon
- Basket o Bale tal zei
- Volley
- Rugby league [1]
- Sports motoristics
- Schi
- Nadâ
- Ciclisim
- Arcierie o Tirâ cun l'arc
Sportivitât[cambie | modifiche il codiç]
Leât ae idee di sport al è il concet di sportivitât, dispès identificât cu la frase di Pierre De Coubertin l'impuartant al è partecipâ. Cheste idee e riunìs i ideâls di cortesie, onestât, moderazion cuant sei se si piert sei se si vinç.
Politiche e sport[cambie | modifiche il codiç]
Spes sport e politiche a son stâts plui leâts di ce che a dovaressin jessi: i esemplis pi famôs a son tal periodi dal apartheid in Sud Afriche e lis Olimpiadis organizadis tal 1936 a Berlin par celebrâ la Gjermanie nazionalsocialiste.
Sport e art[cambie | modifiche il codiç]
Spes al è dificil distingui tra sport e art: il patinaç sul glaç al riunìs elements di ducj e dôs lis areis; ancje une vore di sports origjinaris dal Asie no son separabai des parts tradizionâls e artistichis.


text:
Un dì Mariute a pene fûr di messe, si ferme sul sagrât a comentâ la predicje cu lis amiis, e dute cjapade e dîs a gran vôs: “Ma sì po pote, al à reson il plevan a dî che vuê il matrimoni al è deventât un zughet; al è scjars di rispiet, no je religjon, e sa ven la venture no si piert ocasion”.
Dopo e zont che tra muiêr e marît in plui dal rispiet bisugne ancje capîsi.
“Brave!” e rispuint vosant la Catine, sorde a cjampane e tal trop la plui lontane, “Ai provât ancje jo di chê malatie, cu la panse sglonfade e pissâ cun fadie”.
di Luciano Marinig


text:
Ivano Urli nol è ancjemò avonde ricognossût pe sô impuartance leterarie e culturâl: al mertarès tante plui innomine, e forsit, se al fos dome un professôr, al sarès sustât di no vêle za otignude. Ma la impression e je che in efiets nol dedi gran di impuartance a chestis robis, che la vanitât inteletuâl no lu tocji nancje par prossim: di fat nol è dome un professôr e un scritôr, al è un mestri, cun dut il valôr che si pues cjamâ in cheste peraule. E al è un mestri vêr, che no dome al scrîf intal furlan plui perfet, salacor, che si puedi cjatâ tai tescj furlans di vuê, ma al rive a insegnâ a scrivi ancje a chei altris: miôr ancjemò, no ur insegne a scrivi, ur permet di scrivi, al rive a diliberâ la lôr fuarce creative plui sclete. Par vê une prove al baste lei cualchidune des contis e dai scrits vignûts fûr de ativitât cui siei fantats di scuele.
In plui di une lenghe furlane che e je simpri intun ecuilibri armoniôs, scuasi magjic e dal dut naturâl cul contignût, ce che al fâs di Ivano Urli un dai scritôrs plui interessants, e je la prospetive tal cjalâ il mont: il viodi lis robis in maniere semplice ma mai semplificade, il cognossi dret il valôr de vite e dai aspiets plui vêrs e bogns dal jessi personis. In chest Urli al devente, cence fâsi inacuarzi, l’autôr di une vere rivoluzion culturâl, al rive insom e al sublime chel procès che al veve volût tacâ pre Josef Marchet cu la Cuintristorie dal Friûl. Se Marchet al veve tacât ribaltant la storiografie, fondade su lis bausiis dai vincidôrs, e contant une storie de bande dai furlans, ma lu veve fat daûr di categoriis avonde classichis, invezit cun Urli (e dongje di lui za cun Jacum Viole e altris) la semence gnove e cres, e fâs lidrîs che a savoltin il mont dal siôr e dal puar, che a sfidin la leç dal fuart e dal debil. La cuintristorie di Urli e lasse indaûr la impostazion dal fâ la storie di un popul, e cîr la veretât tes contis des personis, nus regale la libertât di savê la storie de int.
Si scuen lei Storie di Vera e Storie di Min.
Scrit dal Camarîr
Cjolt de Ostarie Viere


text:
24 gen 2011
Le calme domenie / La domenica tranquilla
Tal prât un frutin al cor dut content di vê a pene imparât a cjaminâ.Sô mari sgrufuiade lu spiete cui braçs tindûts e une bocjute da ridi. A pene che il frut a i rive dongje al si bute content cuintri di jê. Jê lu strenç, lu busse, lu trai pal aiar di contentece po a torne a metilu par tiare e a si sposte di un'altre bande par invidâlu di gnûf a cori da jê.
Un omp , tal viâl al cjale le scene cun tun vôli tant che cun chel altri al si prepare a dâ une starnudade. Ma ae sô renzade, il canai devant di lui al cjape cussí pôre che al piert il control des gjambis, al cole e le sô bocje dal ridi a passe al vaî. Le mâri a cor a cjapâlu sù tant che l'omp al cor vie cuntun scûse che nissun al sint.
I ciulons de machine de polizie a insistin a rompi lis vorêlis come se le sirene a ves voie di fermâsi lí. Cualchidun al fâs ne smorfie di disgust stropantsi lis vorêlis tant che lis machinis a fenzin di dai il passaç te strade e finalmentri le pulizie e passe sul marcapît. Al prin plan di un condomini un omp al vierç il barcon e al sberghele fûr cun ducj i palmons mostrant il pungj: Miardeeeee!
Po al siare cun rabie.
Dôs feminis a spietin che le sirene a si calmi par tornâ a cjapâ le conversazion, sorprêsis di sintî chel berli a si cjalin, a alcin lis spâlis e po si metin a ridi. Une e à un frutin che al duar te carozele cul cjucj te bocje , chê altre e à un cjan che al uiche impazient di lâ a fâ un zîr. Chê dal frut a conte ae sô amie le sô contentece:
-Vuê il frutin al à fat i soi prins pas.
- No!
-,Si sí, e cemût che i plaseve di podê cjaminâ!..
Ma un avion al passe fasint sgurlâ i vêris, scjampâ i ucei e impaurî i gjats. Il cjan de amie al tire sule cjadene par entrâ e meti lis sôs vorêlis al ripâr ma le so parone a no si mûf.
- Miardeee ! Al sberle inmò une vôlte chel om viers l'avion prime di sbati il barcon par no fâ sintî il non di diu che al zonte cun alcaltri.
Lis dôs feminis, a si spostin par podê cjalâ sù cui che al cride cussí ma l'om al à bielzà sierât il barcon e lôr no viodin nuie.
Lis dôs feminis a continuin a cjacarâ.Une a fâs sí cul cjâf tant che chê altre a fâs nó come par dî ce mone che al é. Po a tornin a cjapâ le conversazion. Une a fevele dal so frut e che altre dal so cjan e po:
-Satu cê?
-Ce?
Po i mostre che lis mans dal frut a son sgrifignadis par colpe di un omp che a lu à fat colâ.
- Cemût?
- Cun tune starnudade!
- Cun tune...Eh ma...
Ma vuê a jà propite il dí dal gjaul, cence nissune reson, l'alarm di une machine ferme dongje di lôr a si met a pivetâ, ciulâ, trombetâ...
-Miarde! Miarde ! Miardeee! Al berle jù dal barcon chel dal prin plan.
- Joissus ! a dîs une cjalant daûr des spâlis di chê altre.
- Cê? A dîs che altre.
- Aaatcí ! Un om a i starnude cussí fuart tes vorêlis che il cjan al si met a baiâ, il pin a vaî, lis feminis a cridâ dal spachet e dal scandul e chel dal prin plan al vierç il barcon berlant fûr dute le sô miarde a ducj i soi porcos che prime al zontave cul barcon sierât.
- No isal chel omp che al à fat colâ il gno pin cule sô renzade ! A dîs le prime.
- Eh ma îse cheste une maniêre di starnudâ? A cride che altre a di chel om tant che al si fas strade par entrâ tal condomini.
- Aaatcí ! al fâs inmó plui fuart chel om lassant sbati le puarte.
Le amie a si met a insultâlu,il cjan al si met a baiâi inmó plui fuart, il pin a vaî come se cualchidun al volès copâlu, so mâri a consolâlu e jenfri dutis chestis vosariis, l'om al si volte par rispuindi cuntune mûse da tuart ma i rive tes vorêlis il berli inuman di chel dal prin plan che rivât jù pes scjalis a i cride par daûr: Miardeee! Po furiôs al và dal cjan: Miardeee! Dal pin: Miardeee! De mâri: Miardeee! De amie: Miardeee! E da un par un, da ducj chei che in te strade a si son fermâts par viodi ce che al sucêt , po al si ferme di front de machine cule sirene : Miardeee! Le machine a tâs un moment e po a torne a ciulâ.
- Miardee! a i ripet l'om dant une pidade te ruede. Cíu ciu, a rispuint le machine fasint lâ lis lûs come i vôi di un interdet.
E jenfri il ciul de machine e il berli disperât dal om, un puign di rabie te panse e une pidade tal cûl di chê purcite di machine, le domenie che a veve di sei calme e trancuile par
lassâ durmî chel puar om a sarà di sigûr mancul calme dal pensât.
Le sere. Tal condomini lis lûs dai barcons si son a pene studadis che un canai al tache a frignâ. Une lûs a si impie tal secont plan. Po tal prin plan e tal tierc.Cualchidun al vôse di fâ sito. Un cjan al bae.Chei dal cuart e dal plan teren, di sigûr a son dâur a domandâsi se le gnot a sarà compagne che le gnot passade...Il frut al tâs, lis lûs si studin. Il frut al vai, lis lûs si impiin. Cualchidun al porche sot des cuviertis che nol in pues plui.
Ma il frut al fâs i dincj.
Nessun commento:
Iscriviti a: Commenti sul post (Atom)


text:
Intal
belanç pal 2016 dal Gales si previodin 25 milions e 600 mil
sterlinis pe lenghe proprie, o sei il 5,9% in mancul des risorsis
metudis vie pal 2015. Chest tai al à fat saltâ sù il grup militant
Dyfodol i’r Iaith,
che al acuse il guvier di vê tradît lis sôs promessis pal galês.
Ancje la organizazion Cymdeithas yr
Iaith Gymraeg si mostre une vore
preocupade par cheste decision che e va juste de bande contrarie di
ce che al coventarès, o sei un invistiment su la lenghe di almancul
l’1% dal belanç, o sei plui o mancul 150 milions di sterlinis.
L’esecutîf galês si difint cul dî che, a front di tais che a
tocjin ducj i setôrs, dongje dai bêçs pe lenghe inte scuele, tai
media e tes aministrazions, al à metût plui di un milion di
sterlinis dome pes azions diretis di promozion de lenghe intes
comunitâts locâls.
Font:
BBC,
09/12/15


text:
domenica 9 novembre 2014
31a Rassegna dal Teatri Furlan 2014 - 8 Novembar
Gran partence che de prime serade de Rassegne; brafs i atôrs, il regjist e ducj i components de Compagnie Teatrâl La-Pipinate di Sclaunic. Public numerôs, cundut che ploveve e tal stes timp a erin ancje altris manifestazions, ma soredut content e divertît. Graciis a ducj par la biele serade e apontament a sabide cu ven par viodi il GAD Quintino Ronchi di San Denél.
Pubblicato da ERASMO DI VALVASON CIRCOLO a 19:27
Iscriviti a: Commenti sul post (Atom)


text:
Il guvier di minorance che al vuide la Comunitât Autonome Basche, inte suaze de sô azion di criminalizazion de çampe indipendentiste, al à inviât un atac cence pareli cuintri de esposizion des fotografiis dai presonîrs politics bascs. Di cuant che i socialiscj, cu la poie dai popolârs, a son lâts al guvier, la polizie autonomiche (Ertzaintza) e à vût ordin di gjavâ vie dutis lis fotos dai presonîrs che si cjatin in sîts istituzionâi, in locâi publics o che a vegnin esponudis intant des manifestazions. Dispès, par fâlu, la ertzaintza e je intervignude in maniere violente cu la percuisizion di ambients e cun atacs cuintri di manifestazions pacifichis, che a àn causât diviers ferîts. Cun di plui, il ministri pal interni de CAB, Rodolfo Ares, no dome al à invidât la int a boicotâ i locâi là che a son esponudis fotografiis di presonîrs politics, ma al à ancje domandât aes aministrazions locâls di no dâi i permès ai ambients o ai barachins mobii cun fotos o scritis di solidarietât cui presonîrs politics. I intervents de polizie autonomiche a son stâts judicâts disproporzionâts dai rapresentants de plui part dai partîts bascs (Aralar, EA, PNV), che a àn ancje criticât cun fuarce lis declarazions di Ares. E je une robe pardabon grave che un rapresentant des istituzions al feveli cussì – a àn dite i rapresentants dal partît nazionalitari Aralar – cun di fat, i permès a van dâts daûr de leç e no dineâts par resons politichis.
Font: Gara, 24-25/08/09


text:
La seste edizion dal Liet International, il plui impuartant festival musicâl european in lenghe minoritarie, e je stade vinçude inmò une volte di un grup sami (cuatri vitoriis in sîs edizions). La manifestazion si è davuelte a Ljouwert / Leeuwarden, la capitâl de Frisie. La formazion sami SomBy si è plaçade par un pêl denant dal grup sart Dr. Drer & CRC Posse, che al à vinçût il premi dal public, e dal cjantautôr furlan Lino Straulino. Ae finâl dal festival a partecipavin ancje musiciscj che a cjantavin par asturian, bas todesc, carelian, frison, gaelic scozês, irlandês, latgalian, e ocitan. La prossime edizion de manifestazion si davuelzarà a Inbhir Nis / Inverness, in Scozie. Ancje chest an il festival al à vût un grant impat mediatic cun diretis e speciâi trasmetûts de BBC, de CNN International, de radiotelevision svedese, de frisone Omrop Fryslân, de olandese Wereldomroep e di altris ancjemò.
Font: Eurolang, 03/11/09


text:
Il guvier britanic al veve decidût une
schirie di tais che a àn puartât a di une riduzion radicâl des risorsis pe S4C,
la television che e trasmet in lenghe galese, ma ancje pe sezion galese de BBC.
La campagne inviade in Gales cuintri di chescj tais e à rivât a garantî la
sorevivence de television galese par mieç di un acuardi jenfri S4C e BBC, poiât
ancje dal esecutîf britanic, ma cumò la pôre e je chê di une riduzion
significative de cualitât dai programs trasmetûts. Cundut des sigurazions
vudis, i sogjets che a àn vuidât la campagne cuintri dai tais pe television
galese a àn decidût di formâ un grup gnûf che al tignarà di voli la situazion e
al intervignarà tal câs che lis promessis fatis des autoritâts britanichis e de
BBC no sedin mantignudis. Dal grup a fasin par il sindacât BECTU, la
organizazion dai autôrs e la societât pe lenghe galese (Cymdeithas yr Iaith
Gymraeg).
Font: Cymdeithas yr
Iaith Gymraeg, 10/04/12